Pfizer očekuje zaradu od vakcine protiv koronavirusa u iznosu od 15 milijardi dolara\nAmerička farmaceutska kompanija Pfizer najavila je da ove godine očekuje zaradu od oko 15 milijardi dolara od vakcine protiv nove vrste koronavirusa, prenosi Anadolu Agency (AA).\nPfizer je objavio bilans stanja za četvrti kvartal 2020. godine. Navedeno je da su prihodi kompanije u posljednja tri mjeseca prošle godine porasli za 12 posto u odnosu na isto razdoblje 2019. i dosegli 11,7 milijardi dolara.\nObjavljeni su i podaci koji uključuju prihode kompanije tokom 2020. godine. Navedeno je da su prihodi Pfizera u 2020. porasli za dva posto u odnosu na prethodnu godinu i iznose 41,9 milijardi dolara. Procjenjuje se da će prihodi Pfizera u 2021. godini iznositi između 59,4 i 61,4 milijarde dolara.


Tip dana: Barselona – Valensija: Barsa želi revanš za poraz u finalu Kupa Kralja! – Kladjenje.rs\nHomeTip DanaTip dana: Barselona – Valensija: Barsa želi revanš za poraz u finalu Kupa Kralja!\nOvog vikenda je na programu četvrto kolo španske La Lige, a svakako najinteresantniji meč ovog kola se igra na Nou Kampu gde će fudbaleri Barselone dočekati Valensiju. Ovo će ujedno biti i repriza finala španskog Kupa Kralja u kom je Valensija mimo očekivanja slavila sa 2:1.\nSigurno je da Barselona ne pruža onakve partije kakve smo očekivali od njih na startu sezone. Naime, izabranici Ernesta Valverdea imaju jedan poraz, jednu pobedu i jedan remi, i trenutno se nalaze tek na osmom mestu na tabeli. U prvom kolu je Barsa srušena pri kraju meča na gostovanju kod Atletik Bilbaa, da bi u drugom kolu ostvarili svoju prvu i za sada jedinu pobedu u šampionatu, kada su na svom terenu savladali Betis sa 5:2, iako su gosti iz Andaluzije prvi došli do vođstva u tom susretu. I pored ubedljive pobede je bilo evidentno koliko Barsa zapravo ima problema u odbrani, a to se najbolje videlo u prošlom kolu kada je tim sa Nou Kampa ponovo neprijatno iznenadio svoje navijače pošto su samo remizirali na gostovanju kod Osasune, a taj meč je završen rezultatom 2:2.\nIpak, mora se priznati da u tim mečevima nije bilo najboljeg fudbalera Barselone i svakako jednog od najboljih fudbalera na svetu, Lionela Mesija koji se još uvek oporavlja od povrede, i po poslednjim informacijama koje stižu iz Španije, on neće biti spreman ni za ovaj meč.\nSigurno je da će prioritet ove sezone kada je Barselona u pitanju biti Liga šampiona, gde izabranici Ernesta Valverdea konačno žele da dođu do trofeja, posle nekoliko “sušnih” godina.\nValensija: Smena trenera posle samo tri meča!\nU goste Barsi dolazi Valensija koja ima ambiciju da ponovo dođe do plasmana u Ligu šampiona i to preko prvenstva, pošto su prošle godine imali prilike da to urade i preko Liga Evrope, ali su nažalost eliminisani u polufinalu od Arsenala. Prošla sezona je bila uspešna pošto su pored tog četvrtog mesta u šampionatu uspeli da dođu i do trofeja u Kupu Kralja i to nakon pobede nad Barselonom u finalu, kada je bilo 2:1. Sigurno je da je malo ko očekivao taj trijumf, pogotovu što je tim iz Katalonije samo nedelju dana pre toga eliminisan od Liverpula u polufinalu Lige šampiona, ali su “slepi miševi” odigrali jedan fantastičan meč i potpuno zasluženo došli do trofeja.\nŠto se tiče ove sezone, Valensija je tek u prošlom kolu ostvarila prvu pobedu u šampionatu. Naime, u prvom kolu španske La Lige je Valensija mimo očekivanja remizirala na svom terenu protiv Real Sosijedada, koji ruku na srce igra sjajno na gostovanjima. Nakon toga su “slepi miševi” doživeli poraz na gostovanju kod Selte iz Viga, da bi u prošlom kolu konačno došli do pobede i to na svom terenu protiv Majorke kada je bilo 2:0. Ipak, sredinom nedelje je Valensija otpustila trenera Marselina, a na njegovo mesto je postavila bivšeg fudbalera Real Madrida, Alberta Seladesa koji će debitovati na Nou Kampu.\nIako je opšti utisak da fudbaleri Barselone ne blistaju ove sezone, ipak im dajemo prednost u ovom susretu pošto bi bilo zaista previše da u prva četiri kola dožive čak tri kiksa. Zbog svega toga vam predlažemo da odigrate 1 koji kladionica Meridianbet plaća sa kvotom 1.48. Valensija je početkom nedelje dobila novog trenera, i nema sumnje da će to biti pravi pozitvni šok za ovu ekipu. Mišljenja smo da bi “slepi miševi” mogli do gola na ovom gostovanju, pa vam zato predlažemo da probate sa igrom GG koju kladionica Meridianbet plaća sa kvotom 1.67. Za kraj, savetujemo vam da probate sa kombinacijom ove dve igre i predlažemo vam da odigrate igru 1&GG koju kladionica Meridianbet plaća sa fantastičnom kvotom 2.87.Registruj se na Meridianbet\nTip dana košarka: Poslednji meč na šampionatu za ove dve selekcije! Srbija vs Češka\n14 Marta, 2020 Vlajko Tip Dana 0\nTip dana: Milan – Lacio: Rimljani žele u Ligu šampiona, ali moraće do nje preko Milana!\n13 Aprila, 2019 Vlajko Tip Dana 0\nOvog vikenda su na programu mečevi 32. kola italijanske Serije A, a derbi kola se igra na San Siru gde će fudbaleri Milana dočekati Lacio. Biće ovo duel dve ekipe kojima je primarni cilj plasman […]


Protest Jedan od pet miliona: Sačuvaćemo Bor i Savski most\n► Protest Jedan od pet miliona: Sačuvaćemo Bor i Savski most\n02.11.2019 | 18:35h ► 21:24h Beograd\nUčesnici protesta Jedan od pet miliona pozvani su večeras, na skupu u Beogradu, da 15. novembra dođu u Bor i podrže građane koji se tamo bore protiv zagađenja vazduha.\nNa početku skupa pod sloganom "protiv zagađenja vazduha i kulture", na platou kod Filozofskog fakulteta učesnica protesta u Boru Irena Živković rekla je da u tom gradu nije u toku "zagađenje već zločin", i pozvala Beograđane da dođu i pruže podršku, istakavši da se odgovorni ne plaše krivičnih prijava već građana okupljenih na ulici.\nOna je navela da rukovodstvo RTB Bor ne dozvoljava radnicima da se pridruže protestima protiv zagađenja vazduha u tom gradu, i dodala da je "ugovor o RTB-u izdaja Bora".\nŽivković je precizirala da će krivičnu prijavu učesnici protesta podneti protiv zagađivača, gradonačelnika Bora Aleksandra Milikića i ministra Gorana Trivana koji je, kako je kazala, "stao u zaštitu stranog investitora, a ne građana".\nOna je rekla da je u Boru zabeležena nekoliko desetina, pa i stotina veća koncentracija štetnih materija u vazduhu od dozvoljene.\nStudent Fakulteta organizacionih nauka (FON) Moma Kovačević rekao je da dekan FON-a Milija Suknović nije dopustio da se, po predlogu profesora, glasa o tome da li je doktorat ministra finansija Siniše Malog plagijat.\nOn je dekanu poručio da taj rad jeste plagijat.\nPrema njegovim rečima, protesti na ulici daju rezultate i njihove učesnike ne može niko zastrašiti.\n"Bojkotovaćemo cirkus koji vlast naziva izborima. Hoćemo bojkot", naglasio je Kovačević.\nNakon obraćanja sa platoa kod Filozofskog fakulteta, krenula je protestna šetnja koja se zaustavila kod zgrade Vlade.\nStudentkinja Tea Vukadin, iz organizacije protesta, rekla je da je zbog vlade u kojoj je bio predsednik Srbije Aleksandar Vučić Srbija bombardovana.\nPokazujući na obližnju zgradu Generalštaba, na kojoj se vide tragovi bombardovanja, ona je rekla da se u tim ruševinama vidi potpis Vučića.\nPrema njenim rečima, Marinika Tepić je nedavno pokrenula pitanje da li ćemo ponovo biti bombardovani zbog njegove vlade.\n"Da li će, Vučiću, zbog tvojih granata, one padati i kod nas", rekla je Vukadinović koja je zatim zapevala pesmu Dorđa Balaševića "Samo da rata ne bude", prethodno emitovanu sa zvučnika.\nProtestna šetnja završena je na Savskom mostu, a organizatori okupljanja poručili su da neće dozvoliti vlastima da ga sruše.\nStudent Miodrag Simović, jedan od organizatora protesta", rekao je da naprednjačka vlast pokušava da uradi ono što ni okupatoru nije uspelo i time pokazuje da je i ona okupatorska".\nOn je podsetio da je 1944. okupator onemogućen da minira most, kao i da su građani sačuvali mostove 1999. godine.\nPrema njegovim rečima, planovi vlasti sa tim mostom pokazuju da je ona potpuno diletantska.\n"Bojkotovaćemo izbore ove vlasti, pobedićemo, Srbija se umiriti ne može", rekao je Simović.\nSledeće okupljanje zakazano je za narednu subotu.\nsavski most /


Kalesijski Dom zdravlja dobio dozvolu za dezinfekciju, dezinsekciju i deratizaciju | Kalesijske novine\nYou are here: Home / Kalesija / Kalesijski Dom zdravlja dobio dozvolu za dezinfekciju, dezinsekciju i deratizaciju\nKalesijski Dom zdravlja dobio dozvolu za dezinfekciju, dezinsekciju i deratizaciju\nZahvaljujući menadžmentu Doma zdravlja Kalesija, te stručnom i opremljenom osoblju, ova zdravstvena ustanova od Ministarstva zdravstva FBiH dobila je dozvolu da može vršiti usluge dezinfekcije, dezinsekcije i deratizacije.\nOva dozvola je izdata na period od pet godina, a trebala bi uveliko povećati budžet Doma zdravlja, jer će sada sva kalesijska preduzeća umjesto iz Tuzle ili neke druge općine moći da angažuju kalesijki Dom zdravlja.\nPodsjećanja radi u skladu sa zakonskim odredbama svi ugostiteljski objekti, trgovinske radnje, frizerski saloni i privredna društva dužni su izvršiti dezinskeciju, deratizaciju i dezinfekciju u tri, šest ili dvanaest mjeseci u zavisnosti o kojoj djelatnosti je riječ.\nPored ovog i škole na području naše općine su do sada angažovale firme iz drugih općina koje su „odnosile“ novac, no sada će ukoliko se odluče za Dom zdravlja Kalesija taj novac ostajati u našoj općini. Na ovaj način će se uveliko povećati budžet Doma zdravlja, naravno uz pomoć Kalesijaca kojima je potrebna dezinsekcija, dezinsekcija i deratizacija i koji se odluče za lokalpatriotizam, odnosno angažovanje našeg kandra.\nPrevious: Održan sastanak Udruženja taksista “Kalesija-taxi”: Nezadovoljni taksisti traže svoja prava\nNext: Gorjela zgrada u centru Kalesije, brzom intervencijom vatrogasaca spašeni stanovi


NOVI DATUM POČETKA SUĐENJA TEJLORU | Institute for War and Peace Reporting\nDugoočekivani sudski proces protiv Čarlsa Tejlora počeće u junu.\nSuđenje bivšem liberijskom predsedniku, Čarlsu Tejloru (Charles Taylor), trebalo bi da počne ovog leta – saopšteno je prošle sedmice na statusnoj konferenciji održanoj pred Međunarodnim krivičnim sudom (MKS).\nDatum je odredio sudija pri Specijalnom sudu za Sijera Leone, koji podržavaju Ujedinjene nacije. Odbrana je tvrdila kako joj planovi da se suđenje održi u aprilu ne ostavljaju dovoljno vremena za pripremu vlastitog dokaznog postupka.\nSuđenje Tejloru – koji je optužen za zločine protiv čovečnosti počinjene tokom građanskog rata u Sijera Leoneu – počeće 4. juna u Hagu. On se tereti za ubijanje, sakaćenje i seksualno nasilje izvršeno nad hiljadama žrtava, kao i regrutovanje i angažovanje dece-vojnika.\nOptužbe protiv Tejlora proističu iz njegovog navodnog naoružavanja i obučavanja pobunjenika u Sijera Leoneu tokom poznih godina pobune koja je počela 1991.\nTejlor se tereti da je prodavao dijamante i kupovao oružje za pobunjenike iz Revolucionarnog Ujedinjenog Fronta (RUF), koji su bili poznati po tome što su civilima odsecali ruke i noge tokom rata koji je trajao jednu deceniju.\nTejlorova optužnica odnosi se na zločine koji su navodno počinjeni u periodu od novembra 1996. do januara 2002.\nOptužnica „pokriva čitavu skalu najstrašnijih stvari koje ljudska bića jedna drugima mogu učiniti“, rekao je nakon ovosedmičnog saslušanja tužilac Stiven Rep (Stephen Rapp).\nDesetine hiljada ljudi poginulo je u međusobno povezanim sukobima u Sijera Leoneu i Liberiji.\nUkoliko bude osuđen, Tejlor može biti kažnjen doživotnom robijom.\nOn je uhapšen u Nigeriji, marta prošle godine, da bi u Holandiju bio prebačen u junu, i to iz bezbednosnih razloga.\nPočetak njegovog suđenja bio je prvobitno planiran za 2. april, ali je taj datum promenjen na zahtev Tejlorovog tima odbrane, koji je rekao kako mu je neophodno i dodatno vreme za pripremu slučaja.\nTejlorov advokat Karim Kan (Karim Khan) objasnio je sudu da njegov tim, s obzirom na obim dokaznog materijala, ne bi bio spreman za početak suđenja u aprilu.\nTejlor se nije pojavio u haškoj sudnici zbog toga što se navodno leči od problema sa leđima.\nIako se ostala suđenja pred Specijalnim sudom za Sijera Leone održavaju u prestonici te zemlje, Fritaunu, proces protiv Tejlora će se odvijati u MKS-u, u Hagu. Tužioci su izjavili da je odluka da se proces premesti u Hag rezultat pregovora čiji je cilj bilo očuvanju mira u Sijera Leoneu i regionu u celini.\nOdluku su podržali UN i ključni akteri iz regiona, uključujući i liberijsku predsednicu Elen Džonson-Serlif (Ellen Johnson-Sirleaf).\nObraćajući se novinarima neposredno nakon saopštavanja datuma početka suđenja, Rep je rekao kako – mada je sam sudski proces prebačen u Holandiju – „Specijalni sud za Sijera Leone, i isključivo Specijalni sud, nadležan za ovo suđenje“.\nDodao je i da će „ovo suđenje biti izvedeno prevashodno u ime, i u korist, naroda Sijera Leonea“.\nKada je reč o zabrinutosti da će to što se Tejloru sudi u Hagu sprečiti da ljudi u Sijera Leoneu vide kako se sprovodi pravda, tužilac je naglasio kako je glavni cilj sveobuhvatnog sudskog programa podrške upravo rešavanje tog problema.\n„Prošle godine je održano 780 sastanaka na čitavoj teritoriji [Siera Leonea], kako bi se javnost obavestila o radu suda“, rekao je on, dodajući da se čini sve kako bi se ljudima iz Sijera Leonea obezbedio transparentan pristup suđenju.\n„Svi slučajevi u Specijalnom sudu se izlažu, raspravljaju i presuđuju u njihovo ime, i to neće promeniti ni silne milje koje Hag razdvajaju od Fritauna.“\nPrema Repovim rečima, suđenje Tejloru će trajati otprilike 12 do 18 meseci, što je mnogo manje od brojnih drugih UN-ovih suđenja optuženicima za ratne zločine .\nRep je izjavio i da će njegov tužiteljski tim „predočiti najkoncizniju moguću verziju slučaja“, oslanjajući se na dokaze sa mesta zločina i svedočenja koja su se već desila pred drugim tribunalima.\nPriznao je i da postoje neke poteškoće, kao što je logistika neophodna da bi svedoci prevalili 10,000 kilometara u oba pravca kako bi svedočili u Hagu, te staranje o njihovoj bezbednosti nakon povratka.\nSpecijalni sud je osnovan 16. januara 1996., sporazumom između vlade Sijera Leonea i UN-a, a nadležan je za suđenje „onima koji su najodgovorniji“ za ratne zločine i zločine protiv zajednice koji su u toj zemlji počinjeni nakon 30. novembra 1996. Za sada je pred tim sudom optuženo 11 osoba.\nZa razliku od preostala dva suda koja uživaju podršku UN-a, Međunarodnog krivičnog suda za bivšu Jugoslaviju (MKSJ) i Međunarodnog krivičnog suda za Ruandu (MKSR) – koje finansiraju države-članice UN-a – Specijalni sud za Sijera Leone se u potpunosti oslanja na dobrovoljne priloge.\nRep je izjavio kako je uveren da će sud prikupiti 33 miliona dolara koji su mu neophodni za ovogodišnji rad, te kako je u pitanju „jedan model međunarodne pravde koji je u službi ne samo veoma važnih pravnih principa, nego i samih ljudi iz regiona“.


Gubitak „Energopetrola“ mogao bi da premaši 40 miliona KM | ENERGETIKArs.com\nNalazite se na Home » Nafta » Gubitak „Energopetrola“ mogao bi da premaši 40 miliona KM\nGubitak „Energopetrola“ mogao bi da premaši 40 miliona KM\nObjavljeno: 11:27, 23. јануара 2014.\nSARAJEVO, Gubitak u poslovanju sarajevskog „Energopetrola“ zaključno sa krajem 2012. godine iznosio je 36 miliona maraka, čime je, praktično, premašena ukupna vrijednost kapitala nekadašnjeg naftnog giganta.\nPozivajući se na izvore bliske Vladi Federacije BiH, sarajevski „Dnevni avaz“ piše da se do kraja februara očekuje finansijski izvještaj o poslovanju ove firme za prošlu godinu, prema kojem bi gubitak u 2013. godini mogao da premaši 40 miliona KM.\nRazlog za loše poslovanje „Energopetrola“, koji se godinama nalazi u vlasništvu hrvatsko-mađarskog konzorcijuma INA-MOL, nalazi se u neispunjavanju ugovora o dokapitalizaciji na koji se konzorcijum obavezao, a pred kojim su sve vlade zatvarale oči, piše list.\nOvaj konzorcijum obavezao se da će za tri godine investirati 150 miliona KM u modernizaciju maloprodajne mreže i proširenje prodaje da bi „Energopetrol“ stao na noge.\nIpak, navodi list, osim što su podigli kredit i pod hipoteku stavili svu imovinu firme, konzorcijum je na kraju uložio svega desetak miliona KM u obnovu pumpi, što se pokazalo nedovoljnim za profitabilno poslovanje.\nFederalni dnevnik piše da je jedan od neshvatljivih poteza konzorcijuma, na koji niko nije reagovao čak ni u Vladi FBiH, to što je INA-MOL kratkoročne kredite koje je odobravao „Energopetrolu“ prikazivao kao investiciju, o čemu istragu vodi Tužilaštvo Kantona Sarajevo.\nIz Uprave „Energopetrola“ i INA BiH nisu željeli da komentarišu ove navode.


HomeRegionKrivokapić položio venac stradalima od NATO agresije\n30/04/2021Redakcija BALKAN TVRegion, Vesti0\nZdravko Krivokapić (Foto EPA-EFE/Boris Pejovic)\nMURINO – Delegacija crnogorske vlade predvođena premijerom Zdravkom Krivokapićem položila je danas venac u Murini na spomenik žrtvama NATO agresije na tadašnju SRJ.\nU delegaciji su bili ministarka prosvete, nauke, kulture i sporta Vesna Bratić i ministar poljoprivrede, šumarstva i vodoprivrede Aleksandar Stijović.\nDeo podgoričkih medija, međutim, piše da su stanovnici Murina rekli da jedino priznaju ministarku Bratić i ministra Vladimira Leposavića, čiju smenu traži.\nPozivajući se na izjave prisutnih građana, portal Borba piše da Krivokapić u Murinu nije naišao na dobar prijem, prenosi Tanjug.\nOni kažu da niko od okupljenih građana nije želeo da sa premijerom priđe spomeniku.\nTakođe, tvrde da su okupljeni građani zamerili Krivokapiću zašto je danas došao, kad je vladika Joanikije za ponedeljak zakazao obeležavanje zločina NATO pakta u Murini.


Beta 7. septembra 2020. 22:20\nPredsednik Narodne stranke Vuk Jeremić izjavio je danas da je Srbija mogla da izbegne „teško poniženje“ u Beloj kući, ali se to nije dogodilo jer predsednik Srbije Aleksandar Vučić misli da je dovoljno kompetentan da sam odlučuje o svemu, iako nije vičan ni diplomatiji niti protokolu, što mu se obilo o glavu u Vašingtonu, gde je svojim ponašanjem i potpisom naneo ozbiljnu štetu nacionalnim interesima.\n„Mogao je da odlaže put u Vašington do završetka izbora za predsednika SAD u novembru. A ako je već otišao u Belu kuću, lako je mogao da spreči poniženje sedenja na hoklici ispred predsednika SAD Donalda Trampa, samo da je angažovao Ambasadu Srbije u SAD, ali ni to nije učinio“, rekao je Jeremić u Kragujevcu na tribini povodom godišnjice smrti jednog od najvećih srpskih diplomata Jovana Ristića.\nJeremić, koji je i bivši ministar spoljnih poslova, istakao je da je sadašnji ambasador Srbije u SAD Djerdj Matković „jedan od najboljih poznavalaca diplomatskog protokola u zemlji – bivši šef protokola Ministarstva spoljnih poslova „koji sigurno ne bi dozvolio skandalozan tretman u Beloj kući“.\n„Matković bi sigurno dan uoči sastanka pitao protokol Bele kuće gde ko sedi, ko donosi fascikle, kojim redosledom se potpisuje, gde su kamere, kojim se redom ko obraća… On sigurno ne bi dozvolio da se onako sedi. Vučić je imao našeg najboljeg ‘protokolarca’ na raspolaganju u gradu, ali ga nije uključio“, rekao je Jeremić.\nJeremić je istakao da je, medjutim, mnogo veći problem napravljen presedanom premeštanja pregovora u Belu kuću i potpisivanjem „niza problematičnih stvari, od kojih je premeštanje ambasade Srbije u Izraelu iz Tel Aviva u Jerusalim samo jedna“.\n„Srbija je odlukom da premesti ambasadu prekršila medjunarodno pravo, jer Rezolucija 478 Saveta bezbednosti UN iz 1980. godine eksplicitno obavezuje sve članice UN da ne otvaraju svoje ambasade u Jerusalimu. Amerika je to prekršila 2018. godine, to je ispratila samo Gvatemala, a onda i Srbija kao tek treća država na čitavom svetu“, rekao je Jeremić.\nJeremić je istakao da je kosovska politika Srbije „zasnovana na apelima da se poštuje međunarodno pravo i Rezolucija 1244“, a sada je sama Srbija zgazila medjunarodno pravo.\nPredsednik Narodne stranke je ocenio da je Srbija u teškoj, ali ne i u nemogućoj poziciji.\n„Kada je reč o Kosovu i Metohiji, to pitanje je jednostavno, mi znamo šta ne sme da se dogodi – neprihvatljiva je bilo kakva vrsta potpisa Srbije kojom bi se uz našu volju otudjio taj deo naše teritorije. Nije nemoguće izvući se iz ove situacije, pogotovo zato što je svetska scena sve heterogenija“, rekao je Jeremić.\nJeremić je istakao da se može manevrisati „ako imate dobre namere, elementarno znanje i ako niste motivisani isključivo opstankom na vlasti pa dajete svakome šta god traži samo da vas ne dira“.\n„Morate biti vodjeni uverenjima i vrednostima, a ako procenite da niste u stanju da doprinesete cilju, onda podnesete ostavku, kao što je to uradio i Jovan Ristić“, rekao je Jeremić.\nJeremić je naveo da aktuelna vlast najverovatnije neće potpisati nezavisnost Kosova, i dodao da je prošao i trenutak za podelu Kosova i Metohije.\n„Ako ne potpišu, onda će sledeća vlast moći drugačije da razgovara sa strancima. Više niko neće tražiti takav potpis, nego ćemo razgovarati o normalizaciji životnih prilika kako na Kosovu i Metohiji, tako i u celom regionu. To je dobra vest, jer ako bi Vučić priznao Kosovo, džaba bilo što ćemo ga tada lakše skinuti sa vlasti – kao generacija bismo poneli veliko prokletstvo, koje bismo preneli budućim pokolenjima“, zaključio je Jeremić.


U JP "Železnice Srbije" u panici od hapšenja zbog protivzakonite kupovine\nSvi koji su se našli na meti rukovodstva samo su sitni igrači, ali dosta znaju o kupovini krševa "vrednih" 7.500.000 evra\nBEOGRAD - U JP "Železnice Srbije" pale su nove žrtve, smenjeno je još četvoro ljudi. U panici od zatvora i odgovornosti za protivzakonitu kupovinu lokomotiva i vozova ukupne vrednosti 7.500.000 evra, rukovodstvo ove kuće rešilo je da pronađe dežurne krivce. Kako je Glas već pisao, još u petak su smenjeni direktor Direkcije za prevoz Zoran Milićević i direktor Sektora za vuču vozova Obrad Božić, a nekoliko dana pre njih i Milorad Matić, koji je bio rukovodilac za nabavku, takođe, spornih skretnica. Novi ljudi koji su se našli na tapetu direktora Milanka Šarančića su Ljubomir Bečejac, Zoran Bundalo, Ljubomir Konstatinovski i Stevan Simić.\n- Milićević je bio Šarančićev čovek od poverenja, između ostalog i iz iste su stranke, Nove Srbije. On je i učestvovao u nabavci slovenačkih lokomotiva starih 33 godine i po ceni od 605.000 evra, ali zbog napetosti zbog istraga koje se vode, njih dvojica su ušli u ozbiljan sukob. Za Bečejca i Bundala mislio je da daju informacije Glasu, dok je Simića smenio, jer nije hteo da potpiše izveštaj da je sve u redu u nabavci lokomotiva.\nIako je bio u tenderskoj komisiji koja je izabrala firmu "Co Rail LLP" Milorada Čelebića, kao najpovoljnijeg ponuđača, kad je izbila afera i kad je video sve papire, Simić nije mogao da potpiše da je sve čisto - rekao je za Glas izvor iz vrha "Železnica Srbije". On objašnjava da je za sve ove ljude zajedničko to što su udaljeni na mesta van poslovne zgrade ovog preduzeća kako ne bi mogli da znaju šta se dešava i iz straha da bi informacije stizale do medija.\n- Ipak, sem Milićevića, što se tiče nabavke, svi su sitni igrači. Najodgovorniji su Šarančić i njegovi glavne zvezde Predrag Vukadinović i Ivan Bogavac, koji se sada plaše i svoje senke - zaključuje naš sagovornik.\nPodsećamo da je Glas, pre više od mesec i po dana, otkrio aferu sa nabavkom lokomotiva serije 644 i vozova iz Švedske serije Z1. O slučaju sa slovenačkim lokomotivama pisali smo da su dali ogromne pare za krševe, da su se, smišljeno pozivali na hitnost, kako bi posao dobile firme "CO Rail LLP" i butik "Sibeks" iz Beograda, obe u vlasništvu bračnog para Čelebić. Milorad Čelebić je inače blizak sa vrhom "Železnice", a nekima je preko firme "Vosloh" čiji je zastupnik plaćao put na sajam u Berlinu i to neposredno pred odluku ŽTP da kupe ove antikvitete. Kasnije se ispostavilo da je takođe protivzakonito u posao sa skretnicama vredan šest miliona evra naknadno ubačen Vosloh Kožifer.\nZa vozove iz Švedske koji su plaćeni tri i po miliona evra (650.000 evra više nego što je planirano) više je nego očigledno da je prekršen Zakon o javnim nabavkama.


Vesti online / Vesti / Srbija / Čanak: Srbiji mesto u NATO, a ne da bude ruska provincija\nČanak je u pisanoj izjavi ocenio da je vojna neutralnost bila moguća u vreme velike Jugoslavije, ali ne i danas, kada je, kako je naveo "puno onih koji su na nekom 'ruskom' platnom spisku", založivši se za ubrzanje evropskih integracija.\nOn je kazao da su sve poruke koje je izneo kao predsednički kandidat u kampanji pre tačno godinu dana aktuelne i danas, a posebno ona da ne želi da učestvuje u politici koja mitovima daje prednost u odnosu na stvarnost, "među kojima je i onaj da Kosovo nije nezavisno", ali i o nizu otvorenih pitanja sa kojima se Srbija suočava, a koji se ne rešavaju.\n"Srbiju je napustilo više od 300 hiljada mladih, a oni koji ostaju se sele u nekoliko većih gradova u potrazi za poslom, najviše u Beograd", rekao je lider LSV. Dodao je da je svim drugim manjim i većim mestima širom Srbije zajedničko to da ih niko ništa ne pita.\n"Srbiji ne treba novo lupanje u ratne bubnjeve, nego mir i u region i u Evropi", rekao je Čanak.\nSRBIJA "Nikolić je ruski kvisling i veleizdajnik"\nSRBIJA Čanak: Šešelj mora krivično da odgovara!


Klub poslanika SDP-a u Skupštini TK protiv koalicije sa SDA\n02/07/2019 u 10:49\nNakon što je Kantonalni odbor Stranke demokratskog progresa BiH Tuzla donio odluku o koaliranju sa blokom predvođenim Strankom demokratske akcije, oglasio se i Klub poslanika SDP-a u Skupštini Tuzlanskog kantona. Poručili su da “neće isporučiti Tuzlanski kanton SDA-u”.\n“Klub poslanika SDP-a u Skupštini Tuzlanskog kantona obavještava javnost, odnosno građane Tuzlanskog kantona, da ni pod kojim uslovima neće prekršiti odluke Glavnog odbora i Kongresa SDP-a, te neće, na način na koji to žele pojedinci u Kantonalnom odboru, ‘isporučiti’ Tuzlanski kanton SDA-u”, saopšteno je iz Kluba poslanika SDP-a u Skupštini TK.\nKako su naveli, SDA je u prethodnom periodu, svojim odlukama urušila svaku mogućnost za ulazak SDP-a u vlast na državnom i federalnom nivou, presudnom podrškom u izboru delegata HDZ-a i SNSD-a u domove naroda Federacije Bosne i Hercegovine i Bosne i Hercegovine, čime je HDZ-u i SNSD-u omogućena apsolutna kontrola i blokada svih procesa u Bosni i Hercegovini.\nDodali su da je zbog toga, između ostalog, Glavni odbor SDP-a na sjednici održanoj 9. februara 2019. godine donio odluku da neće koalirati sa SDA-om, HDZ-om i SNSD-om.\n“Želimo napomenuti da je jedino Glavni odbor po Statutu SDP-a zadužen za donošenje Odluke o eventualnim koalicijama”, poručili su iz Kluba poslanika, te dodali da ni u kom slučaju neće odustati od principa SDP-a.\nOznake #Milorad Dodik #sdp\nPrva sjednica EU parlamenta počela uz proteste\nDnevnik 3 [02.07.2019.]\nDimenzija više [24.01.2020.]\nEHF EURO 2020: Španija ide u finale sa Hrvatskom


Otvoreno pismo - Grupa građana - Peščanik\nJavno tužilaštvo je 3. novembra 2009. bacanje dve zapaljene pivske flaše na grčku ambasadu okarakterisalo optužbom iz grupe najtežih zločina, čime šest dokazanih antifašista tereti za, ni manje ni više – međunarodni terorizam.\nPolicija je 3. i 4. septembra 2009. uhapsila Ivana Vulovića (24), Sanju Dojkić (19), Ivana Savića (25), Ratibora Trivunca (28), Tadeja Kurepu (24) i Nikolu Mitrovića (29) pod sumnjom da su izvršili krivično delo izazivanja opšte opasnosti bacanjem Molotovljevih koktela na zgradu grčke ambasade.\nU roku od 24 sata, Republičko tužilaštvo je izmenilo policijsku kvalifikaciju počinjenog dela izazivanja opšte opasnosti u krivično delo međunarodnog terorizma. Došlo je do arbitrarnog tumačenja Krivičnog zakonika i njegove zloupotrebe u dnevno-političke svrhe.\nNužno je ukazati na društveni kontekst već uveliko normalizovanog istorijskog revizionizma, zakonsku rehabilitaciju četničkog pokreta i saradnika nacionalsocijalizma Dragiše Cvetkovića, koji su sa sobom doneli izjednačavanje levih i ultradesnih političkih ideja.\nSamo tokom ove godine bili smo svedoci eskalacije nasilja (sa smrtnim ishodom stranog državljanina) i pretnji nasiljem od strane fašističkih grupa i mlake reakcije organa gonjenja, koji su pretnje fizičkom likvidacijom gej populaciji nazivali “polemičkim tonovima”.\nDovedena u situaciju neizbežnosti makar prividnog obračuna sa u sopstvenom okrilju odnegovanim, a sada već metastaziranim nasilničkim desničarskim grupama, država nalazi žrtvenu jagnjad na levici, čije drakonsko kažnjavanje za neuporedivo manje teška dela treba da napravi kvazi balans i državu predstavi kao “pravednu” i “umerenu” između dva podjednako opasna ekstrema.\nŽivimo u državi u kojoj nema garancije da će neko zbog širenja rasne, verske i nacionalne mržnje biti procesuiran. Pripadnici klerofašističke organizacije Obraz (koja nesmetano deluje od 1993. godine) i Srpskog narodnog pokreta 1389 (koji se domaćoj javnosti predstavlja kao “patriotski”, dok održava bliske kontakte sa ruskim fašističkim organizacijama), nakon višemesečnih pretnji LGBT populaciji, kao i više napada i premlaćivanja njenih pripadnika tokom godina, nisu krivično odgovarali za svoja dela.\nGoranu Davidoviću Fireru, vođi nacističke organizacije Nacionalni stroj, dopušteno je da pravni sistem Srbije izvrgne ruglu kada mu je ukinuta presuda na osnovu žalbe da su dokumenta za suđenje pisana latinicom.\nTreba takođe podsetiti da je u Krivičnom zakoniku Srbije delo međunarodnog terorizma svrstano zajedno sa genocidom, zločinom protiv čovečnosti, ratnim zločinom protiv civilnog stanovništva, organizovanjem i podsticanjem na izvršenje genocida i ratnih zločina i agresivnim ratom.\nŽivimo u državi u kojoj već decenijama vlada nacional-šovinistički diskurs i u kojoj se i dalje vode rasprave o tome da li se u Srebrenici uopšte dogodio genocid ili ne, kao i da li su na Kosovu vršeni masovni ratni zločini.\nU noći između 23. i 24. oktobra, u Vršcu su privedeni R.K. (17), N.H. (18) i I.F. (19) zbog lepljenja plakata na kojima je pisalo “sloboda uhapšenim anarhistima”.\nProtiv ovih mladića pokrenut je krivični postupak koji ih tereti za “ometanje pravde” (po članu 336b KZ) sa zaprećenom kaznom do tri godine zatvora. Ponovo je na delu obračun sa levicom, iako je navodna namera donošenja ove zakonske dopune bila borba protiv desnog ekstremizma.


19 Juna, 2020 - Rezidencija\nNovih 93 slučaja koronavirusa u Srbiji\nU Republici Srbiji je do 15 časova 19. juna 2020. godine registrovano ukupno 12.709 potvrđenih slučajeva COVID 19. Od poslednjeg izveštaja testirani su uzorci 6.729 osobe od kojih je 93 pozitivno. Trenutno je u Srbiji 628 aktivnih slučajeva korone, dok je na respiratorima 18 pacijenata. U poslednja 24 časa od koronavirusa preminula je jedna osoba. Ukupan broj preminulih […]\nVeselji: Spreman sam za rat, protiv Srba bih se borio kao nekad!\nPredsednik Demokratske partije (DPK) Kadri Veselji izjavio je da “Kosovo neće biti u ratu sa Srbijom dok ne bude ugrožavala kosovsku teritoriju”, ali da ako bude trebalo spreman je da se ponovo aktivira. – Više volim dijalog sa Srbijom. Ostario sam, ali ako se sve svodi na to, verujem da bi se borio kao mladić, […]\nOdbornik Džaković se popeo na zgradu, preti samoubistvom?!\nNezavisni odbornik u opštini Budva Stevan Džaković popeo se na jednu višespranticu i navodno preti da će izvršiti samoubistvo, javlja portal IN4S, prenosi Sputnjik. Džakovićev glas presudio je tokom glasanja DPS pučista da skrpe većinu i izaberu “novo” rukovodstvo. Podsetimo, danas se održava sastanak legalno izabranih budvanskih vlasti i „pučista“, kojem ne prisustvuje Džaković, koga […]\nSmišljena sabotaža, učenici i nastavnici da objasne policiji!\nMinistarstvo prosvete, nauke i tehnološkog razvoja dobilo je informaciju da je u osnovnoj školi u Novom Pazaru neko uspeo danas da fotografiše kombinovani test, a istražni organi ispitaće i profesore i učenike za koje se sumnja da su u tome učestvovali. „Obavestili smo policiju, koja već radi proveru. Prema saznanjima koja imamo, fotografisani test, odnosno […]\nFudbaler Dinamo Drezdena kroz suze: Mi plaćamo cenu!\nFudbaler Dinama iz Drezdena Kris Lev rasplakao se pred kamerama zbog surovosti Bundeslige. Fudbaler je bio besan na čelne ljude Bundeslige jer je njegova ekipa morala da odigra sedam mečeva u 19 dana. Tim tempom ekipa Dinama uspela je da ostvari samo jednu pobedu i posle poraza od Kila praktično je ispala iz Cvajte u Treću […]\nDodik: Hermetički zatvoriti granice, pod hitno deportovati migrante!\nRepublika Srpska je zainteresovana za hermetičko zatvaranje granica za migrante i njihovu hitnu deportaciju iz Bosne i Hercegovine, poručio je srpski član Predsedništva BiH, Milorad Dodik. On je istakao da entitetskoj policiji treba dati još veća ovlašćenja kako bi mogla da se “brani od migranata”. Dodik je rekao da je Republika Srpska u sredu mogla da […]\nSuđenje episkopu budimljansko-nikšićkom Joanikiju i osmorici sveštenika nikšićkog Sabornog hrama odloženo je danas za 16. jul zbog bolesti jednog od sveštenika. Prvo ročište glavnog pretresa nije održano zato što se jedan od okrivljenih, sveštenik Slobodan Jokić nalazi na banjskom lečenju zbog zdravstvenih problema, koje je ranije imao, a koji su pogoršani situacijom koja se dešavala […]


Lluka: Prizren cÌe biti deo razvojnih projekata - Vesti - Ministarstvo Ekonomskog Razvoja\nLluka: Prizren cÌe biti deo razvojnih projekata\nPriština, 16.10.2018 - Ministar ekonomskog razvoja Valdrin Lluka primio je na sastanak gradonačelnika Prizrena Mytaher Haskuka. On je uveravao načelnika opštine da cÌe Prizren biti deo strateških razvojnih projekata koji cÌe direktno uticati na dobrobit građana Prizrena.\nLluka i Haskuka razgovarali su o projektima koji su direktno vezani za usluge građanima kao što su tretman otpada, poboljšano snabdevanje pijacÌom vodom, tretman otpadnih voda, gradsko grejanje, poslovni park i Park za inovacije i obuku.\n"Intenzivno radimo na pokrivanju Prizrena sa centralnim grejanjem. Ovo ne samo da poboljšava vazduh i energetsku stabilnost u vašoj opštini, vecÌ i značajno poboljšava kvalitet života građana Prizrena. Mi se fokusiramo na unapređenje vodovodne mreže u svim vašim seoskim selima kao i realizaciji projekta za tretman otpadnih voda ", rekao je ministar Lluka.\nMinistar Lluka pružio je podršku strateškim projektima opštine, kao što je ekonomska zona u Prizrenu.\nHaskuka, zatražio je podršku ministra Lluka za realizaciju projekta Biznis parka. "Za našu opštinu, od ključne je važnosti da se uspostavi projekat osnivanja Biznis parka, koji još nije okončan kao rezultat administrativnih procedura", rekao je Haskuka.\nTom prilikom, šef MER-a je rekao da cÌe se lično uključiti u ubrzavanje administrativnih procedura kako bi ovaj park oživeo što je pre mogucÌe.\nLluka je takođe govorio i o centru za inovacije, pružajući podršku implementaciji ovog projekta, pri čemu će mladi imati pristup inovativnim veštinama.\n“Ovaj centar ima za cilj izgradnju ljudskih kapacitetta kroz obuku i promociju rada mladih ljudi unutar i van Kosova, kao i stvaranje prostora za razvoj inovativnih veština, stvaranjem radnih mesta za mlade”, rekao je Lluka.\nGradonačelnik Prizrena, Mytaher Haskuka zahvalio se ministru Lluka za podršku u realizaciji projekata koji će direktno uticati na živote građana.


Cvijanović: U BiH ne postoji potreban nivo razumijevanja - Republika Srpska - Predstavništvo u Austriji\nCvijanović: U BiH ne postoji potreban nivo razumijevanja\nU BiH ne postoji potreban nivo razmumijevanja između naroda, a tome su doprinijeli i međunarodni predstavnici svojom tendencioznom politikom usmjerenom protiv Republike Srpske, izjavila je predsjednica Vlade Republike Srpske Željka Cvijanović za francusku TV Liberte. Cvijanovićeva je rekla da je politika Vlade Srpske mir i stabilnost, koji su osnov za budući ekonomski razvoj.\nPokrenuti privrednu aktivnost u Republici Srpskoj danas je mnogo lakše i jednostavnije nego u Federaciji BiH, tvrdi predsjednica Vlade Srpske i dodaje da za tri dana, na jednom mjestu, svaki potencijalni privrednik može pokrenuti svoju kompaniju, a da će modernizacija ovog procesa biti nastavljena i dalje.\nCvijanovićeva je rekla da se Republika Srpska nalazi na granici Evropske unije, te da smo svoje zakonodavstvo gotovo u potpunosti uskladili sa evropskim.\nMoram reći da smo mi bili izloženi strašnim pritiscima, ne samo političkim, nego i finansijskim i ekonomskim. Moramo da razumijemo da smo mi, i pored pritisaka koji su dolazili iz političkog Sarajeva i iz dijelova međunarodne zajednice, upravo time što smo usmjereni da jačamo Republiku, uspjevali da bilježimo dobre rezultate – navela je premijerka Srpske za TV Liberte.\nKljuč uspjeha, kaže Cvijanovićeva, jeste bolja koordinacija svih u okviru Bosne i Hercegovine, a ne nametanje rješenja koja bi ugušila nečiju autonomiju zarad jake centralne vlasti.\nOnda kad razumijemo da svako treba da ima svoj prostor za disanje u okviru Bosne i Hercegovine, i budemo se na taj način ponašali prema BiH, onda ćemo bolje razmjeti stvari i donositi bolja rješenja – ističe Cvijanovićeva.\nPredsjednica Vlade je napomenula da je tokom njenog petogodišnjeg mandata bilo teških situacija po Republiku Srpsku, poput one 2014. za vrijeme velikih poplava. Brzina obnove pokazala je moć Srpske, ali i njenih institucija, tvrdi Cvijanovićeva i dodaje da je Vlada Srpske otvorena i spremna za saradnju.\nMislim da smo mnogo uradili i ne želim da zvučim naivno. Biće još mnogo izazova pred Republikom Srpskom u narednom periodu, ali postizaćemo dobre rezultate. Kad kažem da sam zadovoljna sa posljednje dvije godine, to je definitvno jer smo nakon tih izazova uspjeli da bilježimo odlične re-zultate, a i 2018. pokazuje takav trend – naglašava premijerka Srpske.\nCvijanovićeva je rekla da Srpska bilježi rekordne pokazatelje kada je riječ o zaposlenosti i pokrivenosti uvoza izvozom. Govoreći o nedavno održanom Forumu dijaspore, Cvijanovićeva je rekla da vidi ogromne mogućnosti i potencijale u saradnji sa našim ljudima širom svijeta.\nOriginalni intervju: TV Liberte\nPrevious Previous post: Jahorina: Festival 84\nNext Next post: Jahorina ekonomski forum 2018


U Delrej Biču za oko nam je zapao meč u kojem će igrati dva Amerikanca. Radi se o duelu između Rejlija Opelke i Tenisa Sandgrena, i to je meč koji bi trebao da obiluje asovima i servis vinerima.\nOpelka je kao što verujemo da znate prethodne nedelje došao do svoje prve ATP titule u Njujorku. Zaista je servirao kao robot u tim mečevima i svakako da je u formi. Mnogi pominju umor kao faktor u ovom meču sa čim se mi donakle slažemo, ali stil igre koji gaji Opelka ne troši mnogo energije. Razmene na njegovim mečevima su veoma kratke i sve se završi nakon nekoliko udaraca.\nTako bi trebalo da bude i večeras. Verujemo da će se Opelka maksimalno koncetrisati na svoje servise i čekati taj brejkove u kojima je u prednosti zbog servisa. Sa druge strane Sandgren takođe ima dobar servis, mnogo je bolji u polju od Opelke i samo neke njegove greške u serijama mogu Opelki da donesu brejk. Uz neke korektne procente prvog servisa i kod jednog i kod drugog ovo bi trebalo da bude brz meč i vrlo verovatno ćemo gledati taj brejkove.\nPredlog za klađenje: Prvi set više od 10,5 gemova 1,98 Maxbet\nNapominjemo da je ovo samo naš predlog koji nije siguran, a igrate ga na sopstvenu odgovornost.\nPrethodni tekstTENIS: DUBL TIKET\nSledeći tekstZvezdaši mogu da odahnu: Al Ain našao novog trenera!


Vesnić i zvanično Šampion centralne Evrope\nItalijanski Treviso i sportski auto savez ove zemlje u subotu 14-ttog decembra bili su domaćini čelnicima Svetske automobilističke federacije (FIA) i najboljim vozačima centralne Evrope za sezonu 2013. Ono što je najbitnije za srpski automobilizam i sport uopšte je činjenica da je priznanje za najboljeg u najbrojnijoj klasi do 2000ccm na kružnim stazama dobio po prvi put jedan srpski automobilista, Milovan Mikica Vesnić.\nSvečanost koja je upriličena u starom delu Trevisa, tačnije u kompleksu Santa Caterina koji datira iz 14 veka, uveličao je svojim prisustvom i sam predsednik FIA-a Francuz Jean Toth. Time je što se Milovana Vesnića tiče stavljena tačka na veoma uspešnu sezonu 2013 a Srbija je i zvanično dobila prvog šampiona na kružnim stazama u okviru CEZ-a. Svečanosti je pored preko 100 takmičara iz 12 evropskih zemalja prisustvovao i sam vrh sportskih saveza članica CEZ-a.\n“Moja prva internacionalna titula na koju sam veoma ponosom. Ovo je kruna jedne odlične sezone i odličaan podstrek za nastavak karijere i nadam se nove uspehe na međunarodnoj sceni. Još jednom velika zahvalnost svima koji su doprineli ovom uspehu, pre svih Opštini Čajetina i gospodinu Milanu Stamatoviću, kompaniji Goodyear-Dunlop-Sava Tires, gradu Užicu, Ministarstvu omladine i sporta republike Srbije, kompaniji Impol-Seval, kompaniji Bohor i svim prijateljima i navijačima.” – poručio je Vesnić iz Italije.\nPodsetićemo Vas da je Milovan Mikica Vesnić u sezoni 2013 trijumfovao na sedam od osam trka na kojima je startovao uz osam pol pozicija (najboljih startnih pozicija). Brzi Užičanin je sakupio ukupno 174.5 boda, ispred dva takmičara iz Češke Republike Petra Mandelika (141 bod) i šampiona iz sezone 2012 Mareka Frieda (133 boda). u sezoni 2014 popularni Mikica sa svojim klubom ASK Sport Auto Vesnić planira nastupe u okviru evropskog kupa touring automobila, FIA ETCC. Svi zajedno se nadamo da će na kraju 2014-te godine stići vest slična ovoj, iz takmičarske serije još višeg nivoa.


Potpisan sporazum u Beogradu, tri miliona evra za projekte u Banjaluci - Grad Trebinje\n15 Decembra 2021 15 Decembra 2021\nGradonačelnici Beograda i Banjaluke, Zoran Radojičić i Draško Stanivuković, potpisali su danas sporazum o finasiranju projekata Banjaluke u cilju unapređenja dalje saradnje.\nPrema tom sporazumu, Grad Beograd daje tri miliona evra Banjaluci, a Radojičić ističe da je na ovaj način nastavljen kontinuitet dobre saradnje koja postoji između dva grada.\n“Potpisali smo sporazum između dva grada o realizaciji naših prethodnih dogovora i transferu pomoći koja će na pravi način biti realizovana u Banjaluci u cilju poboljšanja kvaliteta života stanovnika tog grada”, rekao je Radojičić novinarima, nakon potpisivanja sporazuma u Starom dvoru.\nIstakao je da ovo nije kraj, već samo početak još jače i bolje saradnje naša dva grada i sugrađana.\n“Ulazimo u novu fazu u kojoj vjerujemo da ćemo jedni drugima pomagati iskustvom i realizacijom projekata”, rekao je Radojičić.\nPojasnio je da se sporazum odnosi na transfer sredstava za projekte koji se direktno tiču mladih ljudi, zdravog života i poboljšanja kvaliteta života što ga, dodao je, posebno raduje. Stanivuković je rekao da je na ovaj način po ko zna dokazano da reka ne može biti prepreka saradnje, jedinstva i sloge Beograda i Banjaluke. Naveo je da je 22. aprila predsjednik Srbije Aleksandar Vučić postao počasni građanin Banjaluke i da je na toj ceremoniji rekao da će Banjaluka i dalje da imati veliku podršku Srbije i njenog glavnog grada, Beograda.\n30 Juna 2022 30 Juna 2022 60\n“Iznos od više od tri miliona evra, što je preko šest miliona konvertibilnih maraka, za jedne od najvažnijih projekata u Banjaluci su doznačena. Mi smo danas stavili potpis na takav dokument”, rekao je Stanivuković.\nSredstva će, kaže, biti iskorišćena za izgradnju škole u naselju Ada u Banjaluci, izgradnju prve profesionalne atletske staze u Banjaluci i izgradnju najvećeg gradskog parka po ugledu na svjetske gradove.


I. H. - Blic\nDokumentarni film "Rzav Veliki" u Domu omladine\nProjekcija dokumentarnog filma "Rzav Veliki" održaće se danas u Velikoj sali Doma omladine Beograda, sa početkom u 20 časova. U fokusu je najčistija reka u Srbiji, koju odlikuje netaknuta priroda i raznovrstan živi svet, kome preti nestanak zbog izgradnje velike brane i akumulacionog jezera.\nU ovom hotelu sve je u znaku Vladimira Putina\nUprkos brojnim kontroverznim potezima, ruski predsednik Vladimir Putin i dalje ima neverovatnu podršku među biračima iz Rusije. On je toliko popularan, da se njegov lik nalazi na majicama, maskama za telefone, tanjirima i šoljama.\n"SAVRŠENA NESAVRŠENOST" Ove umiljate životinje su naučile da žive sa invaliditetom\nAustralijanka Aleks Serns autorka je zbirke fotografija koje prikazuju životinje sa invaliditetom. Psi sa tri noge i mačke bez očiju možda ne izgledaju savršeno, ali zaslužuju ljubav, kao i svi ostali.\n"NACIJA IZBEGLICA" Bogataš iz Kalifornije tvrdi da ima rešenje za imigrantsku krizu\nAmerički mogul za nekretnine Džejson Bazi ponudio je utopističko rešenje imigrantske krize koja potresa svet. On tvrdi da je 60 miliona raseljenih osoba moguće smestiti u jednu državu, koja bi bila formirana specijalno za tu svrhu.\nIzbori bez poente u Severnoj Koreji\nU Severnoj Koreji su juče održani prvi lokalni izbori od dolaska diktatora Kim Džong Una na vlast 2011. godine. Na izbore je izašlo 99,97 odsto građana koji su glasali za majore, guvernere i predstavnike lokalne vlasti, a svetski mediji su izbore okarakterisali kao „glasanje bez poente“.\nDok na hiljade Grka drhti od straha i neizvesnosti zbog sudbine koja čeka njihovu zemlju, grčki premijer Aleksis Cipras ne skida osmeh s lica. Uprkos činjenici da je vreme isteklo i da se Grčka nalazi na samoj ivici provalije, on se ne odriče svog zaštitnog znaka.\nRođendan kraljice Elizabete obeležen u britanskoj ambasadi\nZvanični rođendan britanske kraljice Elizabete obeležen je danas u ambasadi Velike Britanije. Domaćini proslave, britanski ambasador u Srbiji Denis Kif i njegova supruga Kejt, ugostili su veliki broj zvanica iz Srbije i sveta.\nUŽASI U AMERIČKOJ VOJSCI Žrtve silovanja nazivaju lažovima i uskraćuju im hranu\nČak 62 odsto žena koje su bile žrtve silovanja tokom službe u američkoj vojsci, izjavilo je da se kaje što je javno progovorilo o zlostavljanju. Žrtve se redovno suočavaju sa osudama kolega, koje ih nazivaju lažovima i vređaju.\nFLAKKA Nova droga zbog koje ljudi kidaju odeću sa sebe i imaju seks sa drvećem\nŠirom Floride tokom proteklih meseci prijavljeni su slučajevi čudnog ponašanja mladih, koji su privedeni u policijsku stanicu. U krvotoku svakog od njih pronađena je nova sintetička droga pod nazivom "flaka" (originalno: flakka), koja konzumente tera na potpuno bizarne postupke.\nHolanđani srećniji jer rade manje od drugih\nPucnjava koja je rano jutros odjekivala ulicama Kumanova više se ne čuje, ali je atmosfera u gradu i dalje napeta. Saobraćaj funkcioniše, mada se veliki broj građana i dalje plaši da napusti svoje domove, prenose makedonski mediji.\n“Računajući vikende i pravoslavni Uskrs, Grčkoj je ostalo manje od nedelju dana“, kažu zvaničnici EU.\nPet načina kako Putin nervira Amerikance\nPortal ruske televizije „Raša tudej“ koju Zapad naziva propagandnom alatkom Kremlja objavio je spisak „herojskih dela“ Vladimira Putina zbog kojih je ruski predsednik postao „trn u oku SAD“.\nEKSPLOZIJA BOJA Od italije do severoistoka Australije\nJarkoljubičasto cveće i tirkizna morska voda navešće vas da pomislite da su ove fotografije obrađene u Fotošopu, ali nije tako.\nKIMOVA NOĆNA MORA Žena koje se plaši surovi diktator\nJedan od najsurovijih diktatora u istoriji Kim Džong Un želi da spreči izbeglicu iz Severne Koreje da otkrije svetu istinu o brutalnom režimu koji je njegov otac uspostavio, a on nastavio da održava.\nPORNO PRINCEZA Naslednik švedskog trona se ženi "nevaljalom" devojkom\nKarl Filip, treći u redu za nasleđe švedskog prestola, 13. juna će se venčati sa Sofijom Helkvist, bivšom porno-zvezdom koja je reklamirala donji veš.


Premijera predstave „Siromašni Romeo“ - Topličke Vesti Document\nPROKUPLJE- U četvrtak 12. maja, u pozorišnoj sali Doma kulture, u 19 časova i 30 minuta, prokupačko Amatersko pozorište „Hranisalv Dragutinović“ premijerno će odigrati predstavu „Siromašni Romeo“. Ova predstava je rađena prema tekstu Tode Nikoletića, a u režiji glumice Tijane Petrović.\nU njoj će se, ljubiteljima pozorišta, između ostalih, predstaviti i glumci Luka Milić kao Vićenco, Lucija Lakićević kao Julija, Milica Ristić kao Grofica, Nikola Jeremić kao Grof.\n–O tome kakvu će energiju svi zajedno doneti na sceni u ovoj priči, publika će saznati ukoliko dođe na premijeru. Ovim putem je pozivamo da zajedno podelimo trenutke stvaranja ove glumačke ekipe ,,na daskama koje život znače“, poručili su u Domu kulture.\nOni su istakli da je karte za ovu predstavu potrebno rezervisati na broj telefona Doma kulture, koji glasi 027/321-002.


Kompanija Gugl ažurirala uslove korišćenja usluga - Dijalog.net\nNaslovna IT Događaji Kompanija Gugl ažurirala uslove korišćenja usluga\nNjujork, 21. februar 2020. – Kompanija Gugl je ažurirala uslove korišćenja usluga, kako bi ljudi tačno znali na šta pristaju kada koriste njene onlajn servise.\nFejsbuk je prošle godine izmenio uslove korišćenja svojih usluga kako bi pojasnio kako zarađuje novac od korisničkih podataka.\n“Uopšteno govoreći, dajemo vam dozvolu da koristite naše usluge ako pristanete na ove uslove, koji opisuju kako Gugl biznis funcioniše i kako zarađujemo novac“, navodi se u dokumentu.\nKompanija je odvojeno ažurirala i stranu “O Guglu” da bi objasnila kako zarađuje od prodaje reklama, često koristeći informacije korisnika koje sakuplja.\nGugl je takođe saopštio da će zbog izlaska Velike Britanije iz EU provajdera za britanske korisnike usluga prebaciti iz Irske u SAD. To ipak, tvrdi kompanija, neće uticati na način zaštite ili korišćenja podataka korisnika u Britaniji,prenosi Euractiv.\nPrethodno Srbiju zdravstvene posledice zagađenog vazduha koštaju jednu trećinu BDP\nSledeće Portal SEEcult.org dobitnik Nagrade Fondacije Tanja Petrović\nBrisel, 21. maj 2019. – Nakon što je američki predsednik Donald Tramp kinesku…\nTop Tags lokalna samouprava OCD mediji evropske integracije Civilno društvo Evropska komisija vladavina prava Evropska unija ljudska prava konkurs istraživanje Srbija i Evropska unija Vlada Republike Srbije Društvo mladi


Natasa Pavlovic\t 04.06.2021. 20:33h\nNovi mitropolit Crnogorsko primorski Srpske pravoslavne crkve (SPC) Joanikije izjavio je danas u Cetinjskom manastiru da mu je drago što su tu i "ljudi koji su smenili bivši režim koji je pokazao primitivizam".\nOn je to izjavio posle liturgije kojoj su prisustvovali crnogorski premijer Zdravko Krivokapić, ministarka prosvete, nauke, kulture i sporta Vesna Bratić i ministar poljoprivrede, šumarstva i vodoprivrede Aleksandar Stijović, predsednik Opštine Budve Marko Carević.\nJoanikije je rekao da razdvojenost svetovne i duhovne vlasti ne znači da one ne mogu sarađivati i raditi zajedno "na dobro naroda, hrišćana i na dobro svih ostalih, ma kojoj veri pripadali", ali da to u Crnoj Gori još nije tako.\n"Nadamo se da će to učiniti naše vlasti. Evo ga ovde gospodin premijer, i ministri koji su verujući ljudi", rekao je Joanikije.\nULCINJANIN MOMČILO ĐURIŠIĆ PRONAĐEN MRTAV U KAFANI: I ranije pokušali da ga ubiju, hteli i sina da mu dignu u vazduh\nCrna GoraJoanikijemitropolit Joanikijerežim


Produžen Poseban kolektivni ugovor za socijalnu zaštitu, nastavljaju se pregovori za bolje uslove rada - Ekonomija - Dnevni list Danas\nPočetna » Vesti » Ekonomija » Produžen Poseban kolektivni ugovor za socijalnu zaštitu, nastavljaju se pregovori za bolje uslove rada\nProdužen Poseban kolektivni ugovor za socijalnu zaštitu, nastavljaju se pregovori za bolje uslove rada\nR. Marković13.04.2022. 12:05\nFoto: Sindikat zaposlenih u socijalnoj zaštiti Srbije\nPoseban kolektivni ugovor za socijalnu zaštitu produžen je danas do 19. aprila naredne godine, ali će dogovori Sindikata i Ministarstva za rad zapošljavanje, boračka i socijalna pitanja za poboljšanje uslova rada u ustanovama socijlna zaštite u Srbiji biti nastavljeni.\nSporazum o produženju važenja ovog ugovora potisala je ministarka Darija Kisić sa predstavnicima Sindikata zaposlenih u socijalnoj zaštiti. Ovo produženje, kako ocenjuju iz Sindikata, predstavlja realizaciju dogovora koji je postignut još ranije imajući u vidu da pravih pregovora, nažalost nije ni bilo.\nPodsetimo, Danas je već pisao da u sistemu socijalne zaštite u Srbiji nedostaje 1.700 radnika, ali i o drugim problemima sa kojima se zaposleni u ustanovama socijalne zaštite suočavaju.\n„Sindikat zaposlenih u socijalnoj zaštiti podneo je incijativu za zaključenje novog kolektivnog ugovora još krajem prošle godine na koju predstavnici ministarstva, nažalost nisu odreagovali blagovremeno čime je propuštena prilika da se već tada pregovara na pravi način i da se novim kolektivnim ugovorom unaprede prava radnika u sistemu socijalne zaštite“, kaže za Danas Mirjana Veljović, predsednica Sindikata zaposlenih u socijalnoj zaštiti.\nMirjana Veljović Foto: Privatna arhiva\nJedan od zahteva Sindikata, u najavi štrajka upozorenja od koga su u međuvremenu odustali, bio je otpočinjanje pregovora za zaključenje novog kolektivnog ugovora najkasnije u roku od 45 dana od dana formiranja Vlade.\nSindikat će odmah po formiranju Vlade Srbije podneti zahtev za otpočinjanje pregovora za zaključenje novog PKU-a kako bi se postojeći unapredio i kako bi se proširio krug prava radnika.\n„Sistem socijalne zaštite ne poznaje jubilarnu nagradu za 40 godina rada ili minuli rad koji obuhvata celokupan radni staž i sl. i to su stvari na kojima ćemo insistirati. Ima tu još pitanja oko kojih treba pregovarati ali sada imamo šansu da zajednički, država i sindikati, krenu da rešavaju probleme na jedan održiv način, a ne ad hoc kako se pojavi problem“, dodaje naša sagovornica.\nOna ističe da je u poslednje vreme njihova komunikacija sa ministarkom Darijom Kisić sada mnogo bolja, da su otklonjene prepreke, budući da ranije zahtevi i inicijative sindikata do ministarke nisu ni dolazili.\n„Ministarka je pokazala veliko razumevanje za sve naše zahteve, uvažila je stav Sindikata i krenuli smo da rešavamo probleme. Prvi zahtev koji je rešen je novčano davanje od 10.000 dinara svim radnicima u sistemu socijalne zaštite, formirana je i radna grupa koja traži rešenje pitanja utvrđivanja jedinstvene cene rada i povećanja plata“, navodi Mirjana Veljović.\nPrema njenim rečima, ministarstvo je takođe u martu ove godine dostavilo Predlog Zaključka Komisiji za davanje saglasnosti za novo zapošljavanje i dodatno radno angažovanje kod korisnika javnih sredstava, a radi dobijanja saglasnosti za prijem 51 zaposleni u ustanovama socijalne zaštite i taj trend bi trebao da se nastavi i ubuduće do kraja godine.\nMeđutim, još uvek nije poznato kada će novi kadrovi početi da rade u ustanovama socijalne zaštite.\nIz Sindikata zaposlenih u socijalnoj zaštiti poručuju da su zadovoljni što su njihovi zahtevi prepoznati kao realni i što su krenuli da se realizuju, te da ovakve odluke Vlade Srbije stvaraju pozitivnu atmosferu za dalji nastavak dijaloga.\n„Sindikat ne odustaje od ostalih zahteva ali je za njihovu realizaciju potrebno puno vremena, rada i političke volje s obzirom da se radi o problemima koji ovaj sistem opterećuju skoro dve decenije“, naglašava Veljović.\nDarija Kisić Tepavčevićjednokratna pomocMirjana VeljovićPoseban kolektivni ugovorSindikat zaposlenih u socijalnoj zaštiti Srbijeustanove socijalne zastiteBeograd


Uložiti sve napore s ciljem što efikasnije primjene Zakona o sportu BPK Goražde\nPress konferencija Ministarstva za obrazovanje, nauku, kulturu i sport\nNa danas održanoj press konferenciji u Ministarstvu za obrazovanje, nauku, kulturu i sport resorna ministrica Alma Delizaimović govorila je o dostignutom stepenu implementacije Zakona o sportu BPK Goražde te predstojećim obavezama ministarstva čiji je cilj stvaranje što boljih uslova za primjenu ovog zakona.\nObzirom da raniji statuti postojećih sportskih klubova nisu bili usaglašeni sa Zakonom o sportu, svi sportski klubovi pokrenuli su potrebne procedure donošenja novih statuta, istaknuto je na današnjoj press konferenciji.\nTakođe je istaknuto da su svi sportski klubovi na području BPK Goražde poduzeli potrebne mjere oko registracije i preregistracije u skladu sa zakonom, a kako je način finansiranja sportskih klubova uređen nešto drugačije nego ranije, istaknuto je i da su svi klubovi blagovremeno predali zahtjeve za finansiranje svojih redovnih programa u 2012. godini.\n– Kada sportski klubovi ispune potrebne uslove za upis u registar, ministarstvo će prisupiti izdavanju rješenja koje ćemo dostavljati općinama u sastavu kantona, nakon čega će se pristupiti obrađivanju zahtjeva za finansiranje putem komisije, tako da bismo mogli definisati način finansiranja u 2012. godini – istaknula je ministrica Alma Delizaimović.\nProvođenje Zakona o sportu BPK Goražde, koji na jedan kvalitetan način tretira sva pitanja od značaja za sport, složen je i dugotrajan proces i resorno ministarstvo će uložiti sve potrebne napore s ciljem njegove dosljedne primjene.\n– Ono što nama predstoji jeste veoma veliki i obiman posao koji je veoma zahtjevan, ali je, istovremeno, i posao koji će trasirati put kantona i općina u njegovom sastavu kada je u pitanju ova oblast. Ono što nam predstoji jeste i donošenje Strategije u razvoju sporta, koja se donosi za period od četiri godine i to je jedan od najvažnijih dokumenta koje će kanton i općine imati u narednom periodu. Donošenje ove strategije predviđeno je Programom rada ministarstva za ovu godinu i mi smo planirali da će ona biti gotova do kraja juna ove godine, naravno, ukoliko uspijemo realizovati sve potrebne aktivnosti koje joj prethode. Može se desiti da će doći do nekih kašnjenja i zastoja, ali se ona mora donijeti u ovoj godini. Nakon toga slijedi donošenje godišnjih programa za svaku općinu i kanton pojedinačno – kazala je, danas, ministrica Delizaimović.


AS TOURS od osnivanja 2002. godine ima za cilj da širi interesovanja, prati trendove i stvara nove poslovne veze. Osnovna delatnost firme je prevoz putnika u zemlji i inostranstvu sa vozilima turističke klase.\nMozete iznajmiti minibus za manje grupe, kao i vozila koja mogu da prevezu i do 91 putnika. Sva vozila u našem voznom parku su klimatizovana, opremljena audio-video tehnikom i pružaju maksimalnu udobnost tokom putovanja.\nDobro opremljena vozila i profesionalno osoblje garancija su da će svako Vaše putovanje prevazići očekivanja.


Vašington zabrinut zbog ruskog zakona o stranim agentima - Sputnjik Srbija\n04:21 29 Februar 2020\nVašington zabrinut zbog ruskog zakona o stranim agentima\n20:14 30.11.2019 (osveženo 20:18 30.11.2019) Preuzmite kraći link\nPortparolka Stejt departmenta Morgan Ortagus izjavila je da je Vašington zabrinut zbog ruskog zakona kojim se reguliše delatnost medija — stranih agenata.\n„Zabrinuti smo zbog novog Zakona o stranim agentima, koji je brže-bolje odobrio ruski parlament, a koji može da bude iskorišćen za ućutkivanje nezavisnih glasova. Pozivamo Rusiju da poštuje preuzete obaveze o zaštiti slobode govora koje je šef ruske diplomatije Sergej Lavrov ponovo potvrdio na konferenciji OEBS-a“, napisala je Morgan Ortagus na Tviteru.\nSavet Federacije odobrio je zakon koji omogućava da se za strane agente proglase fizička lica koja se finansiraju iz inostranstva. Prema tom zakonu, strani agenti mogu da budu fizička lica koja sarađuju s medijima — stranim agentima i koja finansije dobijaju iz inostranstva.\nSpiskom fizičkih lica — stranih agenata baviće se, verovatno, Ministarstvo pravde, u koordinaciji s Ministarstvom inostranih poslova Rusije.\nmediji, strani agenti, Stejt department


Nobelovci od svetskih lidera traže sporazum o informisanju i demokratiji | Autonomija\nPredloženo je i stvaranje "međunarodne ekspertske grupe za informisanje i demokratiju"\nGrupa od 25 javnih ličnosti, medju kojima je više dobitnika Nobelove nagrade, uputili su danas svečani poziv svetskim liderima da potpišu „pakt o informisanju i demokratiji“.\nČlanovi Komisije za informisanje i demokratiju, okupljeni na inicijativu Reportera bez granica, pozvali su lidere da „pokrenu politički proces“ koji bi doveo do potpisivanja pakta „u narednih godinu dana“.\n„U ključnom istorijskom trenutku pakt bi trebalo da uspostavi demokratske garancije za informisanje i slobodu mišljenja“, navodi se u apelu.\nFrancuski predsednik Emanuel Makron je izrazio želju da „mobiliše“ medjunarodne lidere po tom pitanju.\nKomisija je danas objavila „Medjunarodnu deklaraciju o informisanju i demokratiji“ koja bi mogla da služi liderima kao smernica za rad.\nPrava na pouzdane informacije, na poštovanje privatnosti, na transparentnost vlasti neka su od neophodnih demokratskih garancija „u kontekstu globalizacije, digitalizacije i narušavanja javnog prostora“.\nPredloženo je i stvaranje „medjunarodne ekspertske grupe za informisanje i demokratiju“, a internet giganti su pozvani da „poštuju fundamentalne principe“,\n„Slobodama, društvenom ugovoru i miru prete politička kontrola nad medijima (…), masovno dezinfomisanje na internetu, ekonomsko slabljenje kvlaitetnog novinarstva i napadi na novinare“, navodi se u apelu.


Inicijativa da Handke dobije ulicu u Srebrenici, Duraković: Provokacija! – Naši u svetu\nObjavljeno 19/05/21 u 13:30\nPredstavnici Udruženja građana “Istočna alternativa” Republike Srpske podneli su predlog Skupštini opštine Srebrenica da Ulica maršala Tita bude nazvana po nobelovcu, književniku Peteru Handkeu.\nPredsednik Skupštine opštine Srebrenica i nekada načelnik te opštine Chamil Duraković oštro se protivi predlogu Udruženja građana Republike Srpske “Istočna alternativa” da ulica Maršala Tita bude u toj opštini bude preimenovana po nobelovcu Peteru Handkeu, ocenjujući to kao provokaciju.\n“Reč je o još jednoj u nizu provokacija koje dolaze iz ovog udruženja”, rekao je Duraković, koji, kako kaže, još nije primio tu inicijativu.\n“To je inicijativa koja neće imati nikakvu mogućnost da se realizuje u Srebrenici po cenu da mi prestanemo da budemo deo bilo kakvih koalicionih priča sa onima koji će tu inicijativu podržati”, rekao je Duraković za sarajevski Avaz i dodao:\n“To u Srebrenici, dok se mi išta pitamo, neće ići. To je samo jedna u nizu provokacija koju ”Istočna alternativa”, nažalost potpomognuta nekad institucijama entiteta RS koje je finansiralo rad tog udruženja, koja se pokušava provući u Srebrenici. Sačekaćemo i tražićemo svaku mogućnost da to osporimo”.\nOvog nobelovca Bošnjaci, međutim, doživljavaju kao “negatora genocida” i čoveka koji je podržao politiku bivšeg predsednika SRJ Sobodana Miloševića.\nOrden Karađorđeve zvezdePeter HandkeSrebrenica


Lihtenstajn Archives - Pogledajte!\nTag Archives: Lihtenstajn\nZato i ne iznenađuje što su bogati tajkuni i kompanije izabrali ovo malo alpsko utočište, koje se specijalizovalo za administriranje ofšor fondnova, kako bi zaštitili svoju imovinu za svoje porodice i buduće generacije. Čak i dobro poznate kompanije, poput giganta u proizvodnji nameštaja “Ikee”, deponovale su oko 11 milijardi dolara u fondaciju u Lihtenštajnu.\nZa poslednjih 50 godina Lihtenštajn je bio zlatni standard za bogate ljude i vladajuće porodice, poput ruskih oligarha, pokojnog izdavača Roberta Maksvela članova saudijske kraljevske porodice, piše britanski “Independent”. Luksuzna zgrada u Aveniji Bišops u Hempstedu, na severu Londona, u vlasništvu pokojnog saudijskog kralja Fahda, registrovana je preko složene i zatvorene Fondacije “Asturion”. Tajnost i bezbednost su glavni aduti i nikada nije bilo curenja podataka iz Lihtenštajna.\nTakav je slučaj sa Tamar Peri i njenom porodicom, koji dve godine vode pravni rat protiv kompanije iz Lihtenštajna “Lopag trast”. Oni nisu mogli da pristupe svom bogatstvu koje je ostavio njen otac Izrael Peri, a za sve krive švajcarskog advokata koji se sada nalazi na listi Interpola.\nIzrael Peri poverio je upravljanje imovinom povereničkom fondu, da bi novac ostao u porodici i da bi osigurao budućnost dece i unuka. Međutim, čim je imovina dospela u ruke povereničkog fonda “Nojpert i Lopag”, oni su preuzeli kontrolu i zadržali potpunu vlast nad novcem.\nObično postoji zaštitnik koji štiti interese korisnika povereničkog fonda, a u ovom slučaju sud u Lihtenštajnu imenovao je Petera Širšera. Porodica Peri kaže da je njegovo imenovanje dodatno pogoršalo situaciju i da je bilo u suprotnosti s pismom o namer osnivača fonda. Zahvaljujući tome, Lopag je mogao da nastavi da povlači novac iz Perijevog fonda, bez saglasnosti porodice. Prema sudskim dokumentima, fond je do sada povukao je oko 10,5 miliona evra “taksi za upravljanje”, što ne bi moglo da se desi bez dozvole zaštitnika.\n– Želim samo da upozorim ljude da, ako razmatraju mogućnost ulaganja imovine u poverenički fond registrovan u Lihtenštajnu, beže koliko ih noge nose zato što će ustanoviti da su poverenici postali korisnici. Sudija i Komitet u Lihtenštajnu staće na stranu poverenika. Siguran sam da nisam jedina koja je prevarena na ovaj način, ali želim da budem poslednja. Pouka u ovom slučaju glasi: Ne možete uvek verovati poverenicima – rekla je Peri.\nSam princ, 2003. godine predložio je novi ustav koji bi mu dao pravo veta na bilo koji zakon i pravo da otpusti svakog ministra ili vladu. Kako piše “Independent”, tada je zapretio da će, ako se izmene ne usvoje, neku od svoje kraljevske imovine pretvoriti u komercijalnu upotrebu i preseliti se u Austriju. Novi ustav usvojen je sa 64 odsto glasova.\nDanas Lihtenštajn pokušava da stvori sliku o sebi kao zemlji koja se bori protiv prevare, utaje poreza i pranja novca. Godine 2015. potpisan je sporazum kako bi se u slučaju sporova oko poreza više delile informacije. Organizacija za evropsku saradnju i razvoj (OECD) skinula je kneževinu s crne liste država koje ne sarađuju u poreskim istragama. Ali ni putevi kneževih finansija nisu uvek čisti. Komitet američkog Senata koji se bavi bankama u poreskim rajevima kaže da je LGT Banka u vlasništvu kneževe porodice, čiji članovi sede u njenom upravnom odboru, “spremno pomagala klijentima da izbegnu plaćanje poreza, prevare kreditore i izbegnu izvršenje sudskih naloga”.


Izložba „Čekamo vas“: Grafiti mržnje kroz prizmu beogradskih umetnika\nJedan od grafita mržnje u Beogradu, foto iz arhive: Vesna Anđić\nU okviru projekta „Kustosiranje“, u Galeriji Doma omladine se u utorak otvara izložba „Čekamo vas“, na kojoj će biti predstavljeni video radovi sedam umetnica koji su kao temu izabrale grafitie mržnje na beogradskim fasadama. Posetioci će do 21. aprila moći da pogledaju tri video instalacije sa zvučnom podlogom, povezane sa nekoliko predmeta postavljenih u prostoru.\nIzložba predstavlja reakciju mladih ljudi na poruke mržnje i pozive na linč, na koje niko ne reaguje, objašnjava Andrej Bereta, kustos izložbe.\n“Takav vizuelni jezik posmatran je, s jedne strane, kao zanimljiv estetski momenat, dakle sa stanovišta grafita kao takvog. S druge strane, posmatran je i sadržanski, kao jedan narativ”, ističe Bereta.\nPored dela izložbe na kojem su radile umetnice, postavka ima i interaktivni karakter koji pruža priliku posetiocima da reaguju na pitanja kojima se bavi umetnička postavka.\n“To je zapravo poziv publici da ostavi svoje poruke koje mi nazivamo ‘Najlepše želje’”, kaže Bereta.\nNa javni konkurs za izložbu bilo je prijavljeno više od 40 mladih umetnika, a prema najavi organizatora, u uži krug izabrano je dovoljno radova da se formiraju bar dve izložbene postavke. Šaroliku ekipu koja je radila na pripremi postavke “Čekamo vas” čine istoričarke umetnosti Ana Srdić, Marija Macić i Anđela Milinković, arhitekta Višnja Vujović, fotografkinja Bojana Andrić, arheološkinja Jelena Obradović i antropološkinja Milica Josimović.\nPrema rečima Milice Josimović, izložbi su prethodili dugi razgovori o temi rada i višenedeljno terensko istraživanje.\n“Dogovorile smo se da to bude video rad, pošto je mnogo efektniji od fotografije, a i upadao je u naš koncept da realnost prikažemo u sasvim drugom prostoru i da vidimo kako će je ljudi percipirati. Uglavnom se dešava da na ulicama ljudi prolaze pored tih grafita, ne primećujući ih, kao da su već oguglali na to što piše”, kaže ova umetnica.\nUticaj na identitet Beograda\nMeđu brojnim porukama na koje je tokom terenskog rada nailazila, najjači utisak na nju je ostavio jedan grafit na Dorćolu: “To je jedan veliki natpis na kojem piše: ‘Upropastili ste moju mladost’. To pokazuje jednu veliku frustraciju pojedinca.”\nS obzirom na to da se bavi antropologijom, pitali smo našu sagovornicu, šta joj te poruke govore o današnjem Beogradu.\n“Svakako da govore o grupnom identitet, kako Beograda, tako možda i cele Srbije, jer to je ono što realno postoji. Mada, ne mogu sve da posmatram crno, jer postoje ljudi kojima to smeta i koji su radi da dođu i da okreče to. Ali, svakako da se sve te tenzije koje su se dešavale u našem društvu poslednjih nekoliko decenija odražavaju i na to šta ljudi pišu”, smatra Milica Josimović.\nGrafiti mržnje na plakatima posvećenim 10. godišnjici od atentata na premijera Zorana Đinđića\n“Kustosiranje” je projekat edukativnog i istraživačkog karaktera, namenjen studentima i profesionalcima iz oblasti umetnosti i kulture, ali je takođe otvoren i za sve zainteresovane. Još jedan od kustosa izložbe Srđan Tunić, inače, kao i Bereta, organizator projekta “Kustosiranje”, kaže za naš program da je savremeni društveni trenutak u Srbiji dosta inspirativan za ovdašnje stvaraoce.\n“Na primer, na vestima imate da nije postignut dogovor oko Kosova. Jedan od grafita koji se nalazi na izložbi se može protumačiti kao poziv na ekstremizam ili pak kao pitanje – zašto se ovaj grafit tu nalazi i zašto poziva na mržnju? To je nešto što ova izložba želi da problematizuje”, kaže Tunić.\nOn dodaje da “Kustosiranje” ima za cilj da ohrabri mlade umetnike da reaguju na kontekst u kojem se nalaze.\n“Čini mi se da bi umetnici trebalo da budu dosta hrabriji, kao i kustosi koji stoje iza njih ili iza nekog svog koncepta. Trebalo bi da se postave kritički, odnosno da postave svoj stav kao reakciju na kontekst u kojem se nalaze. Često se dešava da ljudi ili beže u prošlost ili u neku vrstu eskapizma. Naravno, postoji ona čuvena rečenica, ‘lično je političko’, tako da zapravo svaki beg ka sebi dovodi u suočavanje sa svetom koji se nalazi oko svih nas”, zaključuje Srđan Tunić.


Reč Karuna na sanskritu znači „saosećanje“ i zaista, praktičari Karuna Reikija se po tome lako mogu prepoznati. Za razliku od klasičnog Reiki stila u kome glavnu ulogu u prenosu energije imaju ruke, u Karuna stilu samo prisustvo praktičara zrači energijom. Karuna praktičari donose unutrašnji mir i leče bezuslovnom ljubavlju.\nKaruna Reiki inicijacija nije zamena za Usui Reiki inicijaciju, već jedna vrsta nadogradnje. Uslov za Karuna inicijaciju je minimum Majstorski nivo Usui Reikija, što dovoljno govori o tome koliko napredni praktičari moraju biti da bi mogli biti inicirani u Karunu. U Karuna Reiki sistemu postoje četiri nivoa inicijacije i praktičari dobijaju posebnih osam simbola sa specijalnom energetskom frekvencijom koja rešava probleme na veoma dubokom nivou.\nNa ovaj način, Karuna majstori podstiču ljude da se ne bave posledicama, već da stalno traže koren problema. Život je prepun lekcija koje nas neće mimoići, već će nas susresti na duhovnom, mentalnom ili na fizičkom planu. Karuna praktičari specijalizuju se za prepoznavanje problema kao i za efikasno, proaktivno delovanje.


Tanjug 12. septembra 2021. 12:09\nBUDVA – Predsednik Opštine Budva Marko Carević predložio je režisera Emira Kusturicu za počasnog građanina Budve.\n“Nemanja Kusturica je režiser, scenarista, pisac, osnivač i direktor filmskog i muzičkog festivala Kustendorf, dvostruki je dobitnik Zlatne palme, filmskog festivala u Kanu. Nagrađen je Zlatnim lavom na festivalu u Veneciji… Nosilac je Odrden viteza rada, umetnosti i književnosti, ambasador UNICEF-a u Srbiji od 2007,” piše u obrazloženju odluke.\nKako se navodi, Kusturica je uložio velike napore da podrži kandidaturu Budve i opština Boke za projekat Evropska prestonica kulture.\n„Kusturica kao izuzetan umetnik i svestrana ličnost zaslužuje da se nađe na listi počasnih građana Budve, i kao takav doprinese izgradnji kulturne scene našeg grada i sveukupne promocije Budve“, piše u obrazloženju Carevićevog predloga.


KJKP ''RAD'' d.o.o. Sarajevo ne ispunjava ugovorne obaveze i direktno opstruira Općinu Stari Grad Sarajevo Untitled Document\n20. Nov, 2017.\nOpćina Stari Grad Sarajevo nije zadovoljna poslovnom saradnjom sa KJKP ''Rad'' d.o.o. Sarajevo po pitanju ugovorenih radova na sanaciji/asfaltiranju saobraćajnica u ovoj općini. Navedeno preduzeće nije u stanju da ispuni ugovorene obaveze i već duži vremenski period Općina Stari Grad Sarajevo je suočena sa problemom nezavršenih ulica u kojima radovi traju nedopustivo dugo. S obzirom da se bliži zimski period i da će vremenski uslovi bit sve lošiji, nadležne općinske službe opravdano izražavaju sumnju da pojedine ulice – u prvom redu ulica Logavina i Muse Ćazima Ćatića, neće biti završene i da će u ovakvom stanju dočekati proljeće, što je nedopustivo.\nNakon svih problema u ulici Muse Ćazima Ćatića i konstantnih urgencija upućivanih komunalnim javnim preduzećima KJKP ''Vodovod i kanalizacija'' d.o.o. Sarajevo i KJKP ''RAD'' d.o.o. Sarajevo da ubrzaju izvođenje radova, Općina Stari Grad Sarajevo obavještava javnost da su svi objektivni rokovi „probijeni“ i da su isključivi krivci za to izvođači radova. KJKP ''RAD'' d.o.o. Sarajevo u navedenoj ulici već trideset dana vrši pripreme za asfaltiranje, te postavlja ivičnjaka – što je neobjašnjivo imajući u vidu da se radi o ulici dužine oko 300 metara. Slična situacija je i u ulici Logavina, a na obje ove lokacije evidentan je nedostatak ljudskih kapaciteta i mehanizacije i vrlo često na gradilištima uopšte nema radnika.\nNačelnik Općine Stari Grad Sarajevo, Ibrahim Hadžibajrić u više navrata je izražavao nezadovoljstvo zbog nerada komunalnih preduzeća, a kako kaže, kap je prelila čašu ulaskom u zimski period i dovođenjem građana ove općine u situaciju da ne mogu koristiti neke od najvažnijih i najfrekventnijih ulica u Starom Gradu.\n„Na vrijeme smo proveli tendersku proceduru i izabrali izvođača radova, a KJKP ''RAD'' d.o.o. Sarajevo je dao najpovoljniju ponudu, no očito je da ne mogu ili ne žele ispoštovati ugovoreno. U ovom trenutku izvode radove u ulicama Logavina i Muse Ćazima Ćatića i niko vam ne može odgovoriti na pitanje kada će ih završiti, pa sam siguran da će nas 'zavlačiti' do proljeća,“ kaže Hadžibajrić. Dodaje i podatak da je „Rad“ preuzeo ugovornu obavezu u ovoj godini da sanira i asfaltira još četiri ulice: Ćemerlina, Grličića brdo, Čadordžina i Glođina, ali da nema šanse da te radove izvedu prije proljeća. Pored navedenog, Općina je inicirala zaključivanje ugovora i za izvođenje radova sanacije/asfaltiranja ulice Boguševac, ali pomenuto preduzeće (KJKP ''RAD'' d.o.o. Sarajevo) do današnjeg dana nije dostavilo potpisane i ovjerene primjerke ovog ugovora.\n„Ovo je direktna opstrukcija preduzeća 'Rad' prema Općini Stari Grad Sarajevo i njenim građanima. Duboko smo ušli u zimu, radove ne mogu završiti, a direktni krivac za to je izvršni direktor ovog preduzeća Suad Handanagić, koji je nekada bio uposlenik Općine Stari Grad, potom kandidat za načelnika ove općine, a na kraju je nagrađen direktorskom foteljom u preduzeću 'Rad',“ kazao je Hadžibajrić. Dodaje da se iz općinskog budžeta izdvajaju milionska sredstva za sanacije ulica i da neće dozvoliti da KJKP ''RAD'' d.o.o. Satrajevo ili bilo koje drugo preduzeće ne poštuje ugovorne obaveze i dovodi Općinu i njene građane u situaciju da nespremni ulaze u zimski period. „Pozivam nadležne u ovom preduzeću da se uozbilje i rade posao za koji su plaćeni. Ukoliko ne mogu uraditi posao koji su preuzeli, poštenije je da to kažu i puste druge da rade. Mi nećemo plaćati njihov nerad,“ završava Hadžibajrić.


VUK JEREMIĆ ZATRESAO SRBIJU: Hašim Tači i Vučić u dogovoru, veštački dižu tenzije na Kosovu zbog izbora u Srbiji | WebTribune\nHome U FOKUSU VUK JEREMIĆ ZATRESAO SRBIJU: Hašim Tači i Vučić u dogovoru, veštački dižu tenzije na Kosovu zbog izbora u Srbiji\nTo što se u poslednjih nekoliko nedelja dižu tenzije oko Kosova je direktna koordinacija Hašima Tačija i Aleksandra Vučića i to zbog predstojećih izbora.\nTo je ocenio predsednik Centra za međunarodnu saradnju iodrživi razvoj (CIRSD) Vuk Jeremić.\nOn je naglasio i da ekonomski problemi pokušavaju da se zamagle veštačkim dizanjem tenzija.\n„Kada hoćete da zamaglite ono što se dešava, a to je da nezaposlenost raste, bez obzira šta govore fingirane statistike, i da iz ove zemlje desetine hiljada mladih i radno sposobnih ljudi beži glavom bez obzira, onda prepredsedničkih izbora napravite tenziju sa Kosovom, a ne postoji ni jedan jedini razlog da se to dešava sada“, rekao je Jeremić odgovarajući na pitanja građana Zaječara.\nJeremić je naglasio da je takav način ponašanja već poznat na ovim prostorima, jer su se tako ponašali Slobodan Milošević i Franjo Tuđman devedesetih kada su želeli da učvrste svoju vlast na period od deset godina, što se i dogodilo.\n„E sada Tači i Vučić žele da učvrste svoju vlast za narednih 10 godina.Kada su u Briselu zdrave se i dogovaraju iza zatvorenih vrata, a kada se vrate drže dramatične sastanke – u našem slučaju premijer leti helikopterom u Rašku i poziva gradonačelnika sa severa na konsultacije“, rekao je Jeremić.\n„To je neodgovorno ponašanje, praćeno neodgovornim vođenjem pregovora u Briselu koje vlast naziva rezultatom 5:0. Ako je 5:0 za nas na Kosovu pitam sešta bi bilo kada bi Albanci smanjili na 5:1. To bi bila katastrofa“, rekao je Jeremić.\nJeremić je, odgovarajući na pitanja građana, rekao da ne zna odakle novac kojim se plaćaju strani savetnici premijera, ali da mu je izbor savetnika više nego problematičan.\n„Kada imate savetnike kao što je Toni Bler, ne treba da vas čudi zašto premijer jedne zemlje odluči da ode u Ameriku i mesec dana pre pobede Donalda Trampa se aktivno uključi u kampanji Hilari Klinton“, rekao je Jeremić.\n„U septembru je naš premijer učestvovao u kampanji sa njenim mužem Bilom Klintonom i gradonačelnikom Srebrenice i to bi moralo da bude plaćeno. Ne samo što je učestvovao u kampanji već je platio da bi učestvovao u kampanji Hilari Klinton. Ko je to platio, da li on, njegov kum ili neka kompanija koja zauzvrat dobija zemlju u zakup bez tendera ili neko četvrti, na to pitanje ne mogu da vam odgovorim, ali da se spoljna politika vodi amaterski i na nekompetentan način – to vam potpisujem“, naglasio je Jeremić.\nJeremić je ukazao da Blerovi saveti ne mogu biti u interesu zemlje, jer je bivši britanski premijer dobro pokazao šta misli o Srbiji 1999. godine.\n„Da li vi mislite da je Bler svoje mišljenje o Srbiji promenio od trenutka kada nas je bombardovao. Nije. Onda zamislite šta sada savetuje našeg premijera.Ako budem predsednik Srbije neće više biti Blera u Srbiji, to mogu da vam obećam“, naglasio je Jeremić razgovarajući sa građanima Zaječara.\nEU I SAD ODREDILI KAKO ĆE BITI: Kosovo osvaja sledeću Evroviziju


Istraživanje: šta su strani turisti rekli o Beogradu? - Novosti - Turistički svet\nIstraživanje: šta su strani turisti rekli o Beogradu?\nTuristi u Beograd najčešće dolaze radi odmora i razonode, da bi posetili prijatelje ili rođake ili zbog takozvanog medicinskog turzima, pokazalo je istraživanje zadovoljstva gostiju glavim gradom Srbije kao turisticke destinacije.\nTuristima se najviše dopada gostoljubivost lokalnog stanovništva, zatim gastronomska ponuda, a visoko vrednuju i sigurnost i bezbednost… Takođe, kako su naveli u anketi, ne manjka ni izbor i mogućnost šopinga, noćni život, prihvatljive su im i cene…\nAnketa koja je sprovedena od jula do oktobra prošle godine, a u okviru koje su turisti imali priliku da ocene svoje zadovoljstvo uslugom hotela smeštaja, pokazala je da glavni razlog dolaska turista (66,05 odsto) odmor i razonoda, oko šest odsto dolazi zbog sajmova i kongresa, osam odsto odgovorilo je da u Beograd dolazi iz poslovnih razloga, oko 5,47 odsto zbog sporta i edukacije, a 14,44 odsto da poseti rodbinu, prijatelje, i zbog medicinskog turizma…\nDirektor Poslovnog udruženja hotelijera i restoratera Srbije Georgi Genov, koje je u saradnji sa Centrom za istraživanje hotelijerstva i turizma sprovelo istraživanje, rekao je da je ono pokazalo da je popunjenost soba u beogradskim hotelima od januara do oktobra ove godine iznosila preko 57 odsto, što je za skoro četiri odsto više nego u 2015. Popunjenost kreveta beogradskih hotela u tom periodu bila je 40,8 odsto, dok je u istom periodu lane bila 38,2 odsto, ističe on. Prosečna ocena zadovoljstva smeštaja je 4,19 odsto. Prosečno zadovoljstvo destinacijom je pokazano ocenom 4,04, rekao je Genov.\nSkoro 70 odsto ispitanika navelo je da su u Beograd došli prvi put, a u hotelima je boravilo 52,11 odsto njih, u privatnom smeštaju 42,30 odsto (prijatelji, rodbina, AirBnB) dok je u hostelu boravilo oko šest odsto gostiju. Što se tiče kategorije hotela, skoro 60 odsto je odabralo hotel sa četiri zvezdice, 12,07 odsto sa pet zvezdica, a hotel sa tri zvezdice 25,8 odsto turista.\nKada je reč o načinu rezervacije smeštaja, preko buking sajtova rezervisalo je oko 45 odsto ispitanika, direktno (hostel, privatni smeštaj, kod rođaka...) 29,9 odsto, hotel je zvalo direktno 15,3 odsto, a preko turističkih agencija smeštaj je rezervisalo 9,5 odsto turista.\nViše od 85 odsto njih koji su posetili Beograd iz različitih zemlja (EU, van EU, Srbije, zemalja Balkana) navelo je da bi preporučilo Beograd kao turisicku destinaciju.\nSkoro 60 osto ispitanika su zaposleni, 15 odsto penzioneri, 14 odsto studenti, đaci…\nPomoćnica ministra trgovine i turizma Renata Pindžo rekla je Tanjugu da je 2016. godina bila odlična i rekordna godina za turizam Srbije bez obzira što još nema potpunih podataka za svih 12 meseci.\n- Verujemo da će konačni podaci za celu godinu pokazati da smo premašili cifru od milijardu evra deviznog priliva - rekla je ona.\nSrbiju, kako kaže, u velikom broju posećuju turisti iz Turske, Grčke, Rusije, Bugarske, Rumunije, ali i zemalja Zapadne Evrope… Što se tiče novogodišnjih praznika, Pindžo ističe da treba sačekati zvanične podatke i da praznici prođu, ali da je primetno da su kako Beograd, tako i drugi turistički zimski centri puni stranaca.\nIduće godine fokus će biti na promociji Srbije kao turističke destinacije, a posebno će se računati na to da se iskoriste sve pogodnosti vizne liberalizacije sa Kinom i uvođenje nove avio linije.\n- To su veliki izazovi, mi se pripremamo i za Sajam turizma i imamo potvrdu da će prvi put nastupiti predstavnici Ruske federacije i Kine - rekla je Pindžo i dodala da je važno da Srbija bude „vidljiva“ na tim tržistima. Cilj je, kako je istakla, da se Srbija pozicionira kao perspektivna turistička destinacija.\nPortparol Turističke organizacije Srbije Sandra Vlatković ističe takođe da je u Srbiji tokom prazničnih dana boravio veći broj gostiju u odnosu na novogodišnje praznike prošle godine.\nTradicionalno, kao i prethodnih godina u decembru i januaru u Srbiji najviše borave turisti iz zemalja regiona i bivše Jugoslavije. Vlatković ističe da je pored redovnih gostiju iz zemalja bivše Jugoslavije i regiona, pre svega Bugarske i Rumunije, u prvih 11 meseci prošle godine zabeležen i rast broja turista iz Turske i Grčke koji su posetili Srbiju. U tom periodu broj turista iz Grčke porastao je za 50 odsto, i oni su ostvarili više od 100.000 noćenja.


Jagodina svesna težine ispita na 'Marakani' - Sportske.net\nJagodina svesna težine ispita na 'Marakani'\nTrener fudbalera Jagodine Mladen Dodić rekao je danas da očekuje izuzetno tešku utakmicu protiv Crvene zvezde.\nBez obzira na težinu zadatka, ekipa Jagodine će pokušati da iz kontranapada postigne gol.\n"Biće izuzetno teško jer su i Jagodina i Zvezda porazom započeli šampionat pa, osim standardnog pritiska na takvim utakmicama, postoji i dodatni pritisak zbog poraza u prvom kolu", rekao je Dodić na konferenciji za novinare.\nFudbaleri Jagodine u subotu od 18 sati u Beogradu igraju protiv Crvene zvezde, utakmicu drugog kola Super lige Srbije. Jagodina je u prvom kolu na svom terenu izgubila od Napretka sa 0:2, dok je Zvezda u Ivanjici izgubila od Javora sa 2:4.\nDodić je dodao da Crvena Zvezda želi da se iskupi za poraz, zbog čega je dovedela dva napadača, Ifeanija Onjila i Dragana Mrđu.\n"U tom napadačkom delu imaju čak i višak rešenja za razliku od odbrambene linije. Na nama je da zaustavimo te napadače, da odigramo mnogo bolje u defanzivi i da iz kontri i polukontri pokušamo da budemo konkretni i na taj način dođemo do gola i rezultata", rekao je Dodić.\nOn je rekao da očekuje da će Jagodina pružiti bolju partiju nego u prvom kolu, jer će tim biti jači za nekoliko igrača koji su nedostajali u meču protiv Napretka.\n"Mislim na (Aleksandra) Živanovića koji je produžio ugovor, na Predraga Ranđelovića koji je došao iz skopskog Vardara, na oporavljenog, ali za sada jos nedovoljno spremnog (Gorana) Gogića i na (Muhameda) El Monira koji je imao obaveze u reprezentaciji. Očekujem da mnogo bolje igramo, iako neće biti ni malo lako", rekao je on.\nTrener osvajača Kupa Srbije smatra da su najopasniji igrači Zvezde Onjilo i Mrđa, ali da očekuje da njegova ekipa pruži maksimum.\n"Motiv igračima kada se igra protiv Zvezde nikada nije potreban. Očekujem da pružimo maksimum jer to nismo uspeli u prvom kolu. Cilj Jagodine je da uvek da svoj maksimum jer onda uvek možete biti zadovoljni rezultatom, pa makar ponekad bio i negativan", rekao je Dodić.\nFudbaler Jagodine Duško Dukić rekao je da je ekipa protekle nedelje mnogo radila i trudila se da zaboravi poraz od Napretka i da se nada pozitivnom rezultatu.\n"Svi smo koncentrisani samo na Crvenu zvezdu. Idemo na 'Marakanu' da se nadigravamo, damo sve od sebe i nadamo se pozitivnom rezultatu", rekao je Dukić.


Američki ministar odbrane protiv napada na Iran\nAmerički ministar odbrane Leon Paneta izjavio je danas da bi vojni napad na Iran mogao da ima neželjene posljedice i da bi blokirao nuklearni program Islamske Republike ne duže od tri godine.\n"Morate biti pažljivi u vezi sa ovim zbog neželjenih posljedica", rekao je Paneta novinarima u Vašingtonu, zamoljen da prokomentariše mogućnost vojne intervencije. On je dodao da vojna akcija možda ne bi spriječila Iran da "učini ono što želi" i da bi posljedice mogle da se osjete u čitavom regionu, te da bi bile ugrožene i američke snage stacionirane u ovom dijelu svijeta.\nMeđunarodna agencija za atomsku energiju (IAEA) objavila je ranije ove sedmice izvještaj u kojem se navodi da je Islamska Republika u prošlosti radila na razvoju atomske bombe i da to možda čini i danas. Paneta je rekao da podržava najoštrije ekonomske sankcije protiv Irana i diplomatski pritisak kako bi ta zemlja "promijenila ponašanje".\nNa pitanje šta će SAD uraditi ako sankcije ne urode plodom i Iran ne odustane od nuklearnog programa, američki ministar odbrane rekao je da se nada da se to neće dogoditi. Iran insistira da njegov atomski program ima civilnu svrhu, odnosno proizvodnju električne energije. Zvanični Teheran odbacio je izvještaj IAEA kao politički motivisan


Rusija predstavila prvu ploveću nuklearnu centralu na svetu | Novine Toronto\nRusija predstavila prvu ploveću nuklearnu centralu na svetu\nRusija je predstavila prvu ploveću nuklearnu centralu na svetu na ceremoniji u severnoj luci Murmansk.\nTaj projekt treba da omogući napajanje udaljenih oblasti u Rusiji, ali zabrinjava ekološke organizacije, javlja AFP.\nCentrala "Akademik Lomonosov", sagrađena u Sankt Peterburgu, privezana je danas u luci Murmansk i predstavljena novinarima. Treba da se napuni nuklearnim gorivom pre nego što ode na svoju krajnju destinaciju, udaljenu oblast u istočnom Sibiru.\nOva barža od 21.000 tona koja nema motor biće odvučena na leto 2019. godine do luke Pevek u autonomnoj oblasti Čukotki, na ruskom Dalekom istoku.\nCentralu je sagradila ruska javna kompanija Rosatom. Taj masivni ploveći blok dug 144 metara i širok 30 metara ima dva reaktora kapaciteta od po 35 megavata (u odnosu na više od 1.000 megavata koliko imaju reaktori nove generacije), slične onim koji se koriste u ledolomcima.\nOna će tako moći strujom da napaja lokalno stanovništvo, ali pre svega naftne platforme u toj zoni gde Rusija želi da razvije proizvodnju nafte. Zameniće jednu nuklearnu centralu i jednu centralu na ugalj koje su zastarele.\n"Ploveće nuklearne centrale omogućiće napajanje strujom i toplotom najudaljenije oblasti, čime podržavaju trajni rast i razvoj", rekao je Vitalij Trutnev, zadužen za izgradnju i upotrebu plutajućih nuklearnih centrala u Rosatomu. On je rekao da bi gotovo 50.000 tona ugljen dioksida moglo da bude ušteđeno svake godine.


Uvertira u Noć istraživača: "Šetnja do Meseca" na Petrovaradinskoj tvrđavi\nNovi Sad grad u kom je sve počelo\nEvropska noć istraživača održaće se 27. septembra po deseti put u Srbiji, a ovoj naučnoj avanturi pridružiće se najveći broj gradova do sada - čak 29.\nPodsetimo, prva Noć istraživača u Srbiji održana je 2010. godine u Novom Sadu, kada se okupilo više od sto istraživača da deci i zainteresovanim sugrađanima omoguće da dožive i iskuse nauku.\n"Sve je počelo daleke 2009. godine kada su dva mlada istraživača sa Fakulteta tehničkih nauka, Željko Tekić i Vladimir Todorović, čuli za Researcher’s Night. Ta Noć istraživača održava se u Evropi od 2005. godine, okupljajući naučnike koji te noći sa svima dele svoje znanje i ljubav prema nauci. Željko i Vladimir, i sami zaljubljenici u nauku, poželeli su da ovu veliku naučnu žurku organizuju i u Srbiji", priseća se profesorka na Prirodno-matematičkom fakultetu Tijana Prodanović.\nS obzirom na činjenicu da je baš Novi Sad bio grad u kom je sve počelo, ceo septembar će biti posvećen proslavi jubileja, te će se već 10. septembra na Petrovaradinskoj tvrđavi organizovati "Šetnja do Meseca", kao i izložba raketa u holu Prirodno-matematičkog fakulteta.\n"Kulturno sklonište" priprema rok svirku u TC BIG, 15. septembra, kada će Novosađanima i gostima našeg grada biti predstavljene naučno-istraživačke grupe koje ove godine učestvuju u događaju. Pripremljena je i specijalna knjiga najzanimljivijih eksperimenata izvedenih na proteklim manifestacijama, a promocija je 22. septembra u Kulturnoj stanici "Svilara".\nCentralni događaj, 27. septembra je u TC BIG od 15h i KS Svilara od 20 časova.\nPosetioce Novog Sada tog 27. septembra očekuje jedinstvena prilika - u Evropskoj noći istraživača moći će da glasaju za naziv jedne vansolarne planete koju je Međunarodna astronomska unija dodelila Srbiji da je imenuje. Uz to će sa istoričarima razgovarati o razvoju pisma, moći će da učestvuju u radionici o 5G internet mreži kao i o "Internetu stvari", dok će za ljubitelje medicinskih priča biti otvoren kutak posvećen neuronaukama.\nEvropska noć istraživača u Srbiji finansirana je iz programa "Horizon 2020" koji predstavlja najveći program Evropske unije za istraživanje i inovacione delatnosti, a u okviru potprograma Marija Sklodovska-Kiri.\nizvor: 021.rs, agencije, foto: Yuting Gao, Pexels\nap vojvodina nauka noć istraživača Novi Sad petrovaradinska tvrđava srbija


Agencija za osiguranje depozita ima dovoljno sredstava da zaštiti štedište u slučaju da neka od banaka u Srbiji ode u stečaj ili likvidaciju, rečeno je u ovoj instituciji.\nSa koliko novca ova agencija tačno raspolaže, tajna je u svim ovakvim organizacijama u svetu. Ono što je poznato jeste da Agencija ima određena sredstva u svom fondu, ali i da ako zatreba ima i nekoliko rezervnih izvora.\nAgencija za osiguranje depozita u Srbiji novac obezbeđuje prenstveno naplatom premije od banaka koje posluju u našoj zemlji. Dodatna sredstva može dobiti iz budžeta Srbije, ali i izdavanjem obveznica i zaduživanjem uz garanciju države. Prošle godine Agencija je ugovorila kredit sa Svetskom bankom od 200 miliona dolara, kao i zajam sa Evropskom bankom za obnovu i razvoj od 200 miliona evra.\n- Sredstvima koje imamo i dozvoljenim mehanizmima, u stanju smo da u svakom trenutku potpuno zaštitimo štediše. Nadležne institucije redovno prate stanje u svim bankama u Srbiji i spremne su da adekvatno reaguju u slučaju potrebe. Sve banke u Srbiji registrovane su, inače, kao posebni pravni subjekti, imaju svoj kapital i rade u skladu sa domaćim propisima. Nadležne institucije redovno prate stanje u svima njima i spremne su da reaguju u slučaju potrebe - poručili su iz Agencije za osiguranje depozita.\nSvi depoziti građana, preduzetnika i malih i srednjih preduzeća osigurani su, inače, do iznosa od 50.000 evra. U slučaju stečaja ili gašenja banke, Agencija štedišama isplaćuje štednju plus ugovorenu kamatu. Isplata počinje u roku od sedam dana od prestanka rada banke. Dinarske depozite isplaćuju u dinarima, a devizne u evrima.\nUkoliko je iznos štednje veći od od 50.000 evra, razlika se nadoknađuje u stečajnom postupku. Na primer, ko je imao 60.000 evra na štednji u banci koja je u stečaju, dobiće 50.000 evra od Agencije za osiguranje depozita. Razliku od 10.000 evra može dobiti u stečajnom postupku i to iz stečajne mase banke.\nUkupna štednja u bankama u Srbiji dostigla je 8,9 milijardi evra.\nIzvor: Vebsajt Blic, 16.07.2015.


Saglasni da dugovanje iznosi 48,3 miliona KM\n28.03.2011. / 14:51\nBANJALUKA, Komisija koju je formirao Upravni odbor Uprave za indirektno oporezivanje /UIO/ BiH na današnjoj sjednici postigla je saglasnost da poravnanje po osnovu dugovanja Federacije BiH Republici Srpskoj po osnovu raspodjele prihoda od PDV-a iznosi 48,3 miliona KM, izjavio je Srni član komisije iz RS Vladimir Trifković.\n“Tim usaglašavanjem načinjen je određeni pomak i ujedno se pokazalo da je bila tačna računica Ministarstva finansija RS i Odjeljenja za makroekonomsku analizu UIO”, rekao je Trifković.\nKada je riječ o koeficijentu za raspodjelu sredstava od indirektnih poreza, zauzet je stav da bi u postojećim koeficijentima trebalo izvršiti određene promjene jer je krajnja potrošnja u prošloj godini išla u korist RS.\nTrifković je naglasio da po tim pitanjima komisija nije mogla ići dalje u odlučivanje, jer je to u nadležnosti UO UIO.\nKomentari na članak: Saglasni da dugovanje iznosi 48,3 miliona KM\n28.03.2011 u 15:11\nsaglasavanje i presaglasavanje, smo pricaju i nistya ne rade. koliko novca gubimo jer oko 150 000 ljudi neradi i jer ne vbucemo odobrna sredstva za projekte koje nismo ni poceli tih 48 miliona su ko 48 pfeninga naspram 100 maraka….


HONGKONG: Masovni protesti zbog predloženog zakona o ekstradiciji! | Happy BSC portal\nHONGKONG: Masovni protesti zbog predloženog zakona o ekstradiciji!\nPolicija u Hongkongu upotrebila je suzavac i vodu protiv demonstranata koji su se danas okupili ispred sedišta lokalne vlade protestujući protiv predloženog zakona o ekstradiciji koji je izazvao zabrinutost zbog veće kineske kontrole i erozije građanskih sloboda u toj poluautonomnoj teritoriji Kine.\nPopodnevno nasilje predstavlja veliku eskalaciju najveće političke krize toj poluautonomnoj kineskoj teritoriji poslednjih godina.\nOna je usledila pošto su demonstranti ranije danas iznudili odlaganje zakonodavne rasprave o zakonu kojim bi se omogućilo da osumnjičeniza krivična dela u Hongkongu budu upućeni na suđenje u kontinentalnoj Kini.\nVeliki broj mladih preplavili su glavnu ulicu u centru grada, prevrćući barijere i tukući se sa policijom ispred zgrade vlade.\nMedutim, kada su neki od njih probili policijski kordon kod zgrade vlade u okrugu Vanćai, policija je uzvratila.\nNešto ranije u saopštenju vlade je navedeno da će sednica zakazana za 11 časova biti pomerena za kasnije.\nVlasti nisu dali nikakve naznake kada će to biti, a predsednica vlade Hongkonga Keri Lem otkazala je zakazani brifing za novinare.\nOdlaganje zakonodavne rasprave se barem privremeno čini kao pobeda protivnika zakona, a ovi protesti su najveći od kada su zbog prodemokratskih demonstracija 2014. bili zatvoreni delovi azijskog finansijskog centra više od tri meseca.


Frančesko Toti ipak ne može da skroz napusti fudbal, a nedavno je uplovio u menadžerske vode, a prvi klijent njegove agencije „CT10 Management” o čijoj karijeri će voditi brigu je Simone Bonavita.\nU pitanju je 16-godišnji defanzivni vezista „neroazura”, sa čijim se kvalitetima Toti upoznao još dok je bio funkcioner u Romi, koja je pokušavala da ga otme Interu.\nBonavita ima odličan pregled igre, izvodi penale i sve prekide u mladom timu milanskog kluba, a italijanski mediji pišu da izgleda starije i zrelije na terenu.\nTo je, nažalost, posledica tragedije iz 2015. godine, kada je poginuo njegov brat Elio, koji je takođe bio fudbaler, a nastradao je dok ga je majka vozila na trening.\nSimone je tog dana obećao sebi da će učiniti sve da postane veliki fudbaler, i zbog sebe i zbog Elija, a jedan od najboljih igrača kije je Italija ikada imala će mu pomoći u tome kao njegov zastupnik.\nPodsetimo Toti je čitavu karijeru proveo u Romi, za koju je odigrao preko 600 utakmica i postigao 250 golova, a osvojio je jednu titulu prvaka Italije (2001), dva pehara u kupu (2007, 2008) i još dva u superkupu Italije (2001, 2007).\nDva puta je proglašen za najboljeg igrača Serije A, jednom je bio najbolji strelac, a tome je dodao i titulu svetskog šampiona sa reprezentacijom Italije 2006. godine.\nMesto direktora kluba iz italijanske prestonice napustio je u junu prošle godine.\nVIDEO: Novakova izjava posle meča


Pre svega: Angela Merkel u kupaćem kostimu\nAngela Merkel u kupaćem kostimu\nFotografije sa odmora nemačke kancelarke Angele Merkel, koje su osvanule u mnogim medijima, nastale su bez njenog znanja i objavljene bez njene saglasnosti, rekao je zamenik portparola nemačke vlade Georg Štrajter.\n"To su sve fotografije koje su nastale, fotografisanjem iz nekog skrovišta", rekao je Štrajter, a mediji prenose da je Merkelova ljuta zbog tih fotografija, odnosno, da nije time oduševljena.\n"Možete pretpostaviti da nije uvek opuštajuće, kad je čovek na odmoru i ima osećaj da iza svakog ćoška u njega pilji jedan objektiv", rekao je Štrajter.\nNemački kancelar Angela Merkel, poznata i po tome što svoj privatni život skoro hermetički čuva, provodi svoj uskršnji odmor na italijanskom ostvru Iskija s mužem, ali u lepotama napuljskog zaliva, kako su saznali nemački mediji, uživa i sa ostatkom porodice - unučićima, mlađim sinom svoga muža i snahom.\nMerkelova je najčešće fotografisana žena Nemačke, kada je u službi, ali su zato porodične fotografije, poput najnovijih sa Iskije, apsolutna retkost. Na njima je baka-Merkelova koja u jednoj ruci nosi pomorandžu, a u drugoj vodi unuče, zatim se vidi kako dečačiću pomaže da se popne na jedno uzvišenje, ili na plaži-opušteno, s rukom ispruženom prema detetu, zajedno s mužem i njegovim sinom ili svih šestoro zajedno ili u kupaćem kostimu...\nOve fotografije, pola godine pred savezne nemačke izbore, pokazuju Merkelovu kako, kao i milioni Nemaca, porodično, provodi svoj odmor, obučena u sportsku košulju i pantalone, s rancem, razbarušena, pored dece.